Буюк “асар”ларнинг сабабчилари – "Тасвир" нашриёт уйи\nСешанба, 25 Июнь 2019\nБуюк “асар”ларнинг сабабчилари\n“Жаннат — оналар оёғи остида” дейишади. Ҳақиқатан, оналар фарзанди учун жон фидо этиб, уни камолга етказиш учун не машаққатлар чекишмайди. Бу дунёда ОНАдан устун ва мўтабар инсон йўқ. Ҳаётимизнинг ҳар бир тонгида уларнинг дуолари, меҳри бизга ҳамиша далда бўлишини, улкан ютуқларга чорлаб туришини англаймиз.\nБайрам арафасида халқимизга танилган бир гуруҳ актёрларнинг оналари ҳақида маълумотлар олишга қизиқдик. Боиси, ижодкорларнинг ҳар бир ютуғида албатта, волидаларининг хизматлари борлиги аниқ…\nУйда оддий фарзандман\nОнамнинг исми — Шарофатхон, у киши уй бекасилар.\nБиз оилада етти фарзанд бўлганмиз, эгизагим Фотима оламдан бевақт кўз юмган.\nСанъатга кириб келишимга отам қаршилик қилсалар-да, аммо онам розилик ва дуо берганлар. Ўқиш мақсадида Тошкентга келиш учун уйдан чиқиб кетмоқчи бўлганимда, айнан онам менга тўғри йўл кўрсатиб, орзуларимни отамга ётиғи билан тушунтирганлар. Мана, шу кунгача ролларимни яхши кўриб, дуо қилиб турибдилар.\nВақти-вақти билан АҚШга даволангани бориб турадилар. Кўча-кўйда, ҳатто Америкада одамлар таниб суратга тушишса, хурсанд бўлиб кетадилар. “Сен кўчада машҳур актриса бўлсанг ҳам, мен учун оддий қизимсан”, деб кўп айтганлар. Доим ташвишларимни уларга билдирмасликка ҳаракат қиламан.\nКелаётган байрам барча оналаримизга, аёлларимизга муборак бўлсин! Биринчи ўринда аёлларимиз аёллик бахтини ҳис этиб, ўзларини яхши кўриб яшашларини, эркаклар олдида қадр-қимматини йўқотмасликларини тилаб қоламан!\nЗуҳра СОЛИЕВА, актриса.\nОлий мақомдаги юрт тарбиячилари\nОнам — менинг меҳрибоним, ҳаммаслагим, бу йил апрель ойида муборак олтмиш ёшни қарши оладилар. Касби тикувчи бўлган, ҳозир нафақада ўтирадилар. Ҳамиша қўлларидан китоб, газета тушмайди. “Ҳаммаслагим” дейишимга сабаб, мендан аввал сценарийларни ўқиб чиқадилар. Фақат менинг ролимни эмас, бутун фильмни таҳлил қилиб берадилар. Агар салбий фикр билдирсалар, бу фильмга таклифни рад этаман.\nКинога кириб келишимда онамнинг ҳиссалари катта. Болалигимдан акробатика, дзюдо каби спорт турлари билан шуғулланишим, кейинчалик санъат йўлидан кетишимга сабабчи бўлганлар.\nРепертуаримдаги образларнинг кўпчилиги салбий роллар бўлгани учун йиғлаб кўрадилар. Баъзи пайтлари “Шунақа ёмон бўлиб кетдингми?” деб куйиниб қўйганлар.\nҲаётдаги энг катта мақсадим, худо хоҳласа, онамни муборак Ҳаж сафарига жўнатиш. Ҳозир ўзлари ҳам тайёргарлик кўрмоқдалар.\nФарзанд тарбияси, камолотида оналар олий ўринда туришади. Ватан равнақи, юрт тинчлиги йўлида эса мана шу тарбиянинг роли ниҳоятда муҳим. Келаётган байрам муносабати билан юрт тарбиячиларини чин қалбдан табриклайман. Уларга дунёдаги энг эзгу тилакларни тилайман!\nЛазиз МУСАЕВ, актёр.\nДоим илҳом беришдан чарчашмасин!\nОнам — Мадина Исломова, ўн етти ёшларидан “Ўзбекистон” нашриётида ишлаб, ўтган йили ўша жойдан нафақага чиқдилар. Дадам билан ҳам нашриётда кўришишган экан. Оилада уч фарзандмиз — икки опам ва мен. Ота-онам ҳаммамизни уйли-жойли қилганлар.\nОнамнинг ўзларида санъатга қизиқиш бўлиб, мактаб вақтидан қўшиқлар куйлаганлар. Сўнгги қўнғироқ байрамида устозлар онамни консерваторияга таклиф қилишган, аммо тақдир чархпалаги бошқа томонга айланди. Мен санъат институтига кирмоқчи бўлганимни айтганимда, “Сен депутат ё дипломат бўлишингни истайман, лекин санъатга қизиқсанг, майли, ҳаракатингни қил”, деб маслаҳат берганлар.\nОнам жуда яхши танқидчи, десам бўлади. Доим фикрини очиқ айтадилар. Кетма-кет комедик фильмларда суратга тушганимда, “Ҳадеб комедияда ўйнайверма, Жавлон Шодмоновга ўхшаб қоласан. Жиддий ролларни ҳам ўйна, актёр кўп қиррали бўлиши керак, акс ҳолда, халқ сени фақат комик актёр сифатида қабул қилиб қолади”, деган гапларини доим ёдда тутаман.\nНасиб қилса, ота-онамни биргаликда Умра сафарига жўнатмоқчимиз. Улар шундай роҳатланиб яшаш ёшига етишди, десам адашмайман. Худодан уларга фақат яхши ниятларни сўрайман.\nТарихга назар солсак, энг буюк асарлар аёллар шарофати билан, улардан илҳомланиб яратилган. Тилагим, аёллар мана шундай илҳомлантириб яшашдан, буюк асарларнинг бошида туришдан чарчашмасин. Чин маънодаги ҳайратланарли, барча оламшумул воқеалар аёллар иштирокида бўлади. Жамиятимиз ривожида уларнинг иштироки сўнмасин. Биз — эркаклар, доим уларга қалқон бўлиб яшайлик!\nСуръат ИСЛОМОВ, актёр ва бошловчи.\nТанқидлари ҳам юмшоқ бўлади\nОнажоним — Зулфияхон опа, 52 ёшдалар. Педагогика соҳаси бўйича институтни тамомлаганлар, ҳозир уй бекасилар.\nВолидамнинг истаги ва саъй-ҳаракатлари билан санъатга кириб келдим. Менга ҳомиладорлик пайтларидаёқ “Агар қизим бўлса, раққоса бўларди”, деган эканлар. Тақдир тақозоси билан менда ҳам рақсга, умуман, санъатга катта қизиқиш уйғонди. Хореография коллежини битириб, ҳозирги Ўзбекистон давлат санъат ва маданият институтида таҳсил олдим.\nОналар танқид қилсалар ҳам, барибир юмшоқ гапиришади. Кўп фильмларни танқид қилсалар-да, менинг ижроларимни, айниқса, театрдаги ролларимни мақтайдилар. Улардаги ҳаётий тажрибани ҳурмат қилган ҳолда, кинога бўлган таклифларни онам билан маслаҳатлашаман. Отам ҳам бу ишда кўмакларини аямайдилар.\nЯқинлашиб келаётган байрамга онам учун сюрприз тайёрлаяпман. Нималиги ҳозирча сир бўлиб қолади.\n8 Март байрами барча аёлларга муборак бўлсин. Сиҳат-саломатлик, гўзаллик, бахт, уларни ҳеч қачон тарк этмасин!\nХуршида АРАБШОЕВА, актриса.\nСирли туҳфам маъқул келади, деган умиддаман…\nОнам — Офтобойим, тиббиёт ходимаси бўлганлар. Уйимизда жуда кўп китоблар бўлиб, онам мутолаадан бош кўтармай ўтирганларини кўп кўрганман. Мендаги иқтидор ҳам онамдан ўтган, десам адашмайман. Мени маданият коллежига ўзлари олиб келдилар.\n“Опа-сингиллар” телесериалидаги ролим — гиёҳванд Сардор уларга ёқмаган. “Ўлим, касаллик бўлган персонажларни бошқа ўйнама”, деб танбеҳ берганлар.\nБайрамга онамга сирли туҳфа тайёрлаб қўйганман, уларга албатта ёқади, деб ўйлайман.\nФарзандни дунёга келтириб, катта қилгунча оналар саноқсиз эзгу ниятлар билан яшайдилар. Илоҳим, уларнинг мана шу ниятлари ушалсин, болалари, невараларининг роҳатини, камолини кўришсин. Байрам ҳамма аёлларимиз қутлуғ бўлсин!\nАзизбек ҚУРБОНОВ, актёр.\nБаҳор фаслининг илк шодиёнаси — аёллар байрами арафасида сиз ҳам муҳтарам волидангиз, меҳрибон ёрингиз ва опа-сингилларингизни байрам билан табриклашни унутманг. Аёлнинг кўнгли шу қадар нозикки, уни озгина эътиборсизлик руҳан чўктириши мумкин. Аммо бир оғиз ширин сўз ёки чиройли гул билан унинг кўнгли тоғдек кўтарилади. Шундай экан, хонадонингиздаги меҳр булоғи бўлган барча аёлларнинг кўнглини олишга шошилинг, байрам баҳона елдек ўтиб бораётган кунларингизни яна бир қувонч билан бойитинг! Чунки фақат театр ёки кинода эмас, ҳаёт саҳнасида ҳаммамизга буюк инсон роли топширилганини унутмайлик!\nКамолиддин ЭГАМБЕРДИЕВ ва\nДостонбек РАҲМАТУЛЛАЕВ ёзиб олди.


Ўзбекистон, 03 ноябр 2016\n21 июл 2019, Тошкент вақти: 17:58\nпайшанба 3 ноябр 2016\nШеробод тумани деҳқон бозорида савдо қилувчи ёймачилардан қарийб йигирма нафари 3 ноябрь куни эрталаб солиқ инспекцияси ходимлари томонидан ҳайдалганидан сўнг, туман ҳокимига арз қилиб борган. Бу ҳақда Озодликка хабар берган тадбиркорлардан бирининг айтишича, савдогарларнинг дардини эшитган туман ҳокимнинг ўринбосари уларнинг муаммоси ҳал этилмаслигини, хоҳлаган жойига бориб арз қилиши мумкинлигини айтган.\nШанхай ҳамкорлик ташкилотига аъзо давлатлар ҳукуматлари раҳбарларининг Бишкек саммитида Ўзбекистон делегациясига раҳбарлик қилган Бош вазир ўринбосари Рустам Азимов расмий Тошкент биринчи президент Ислом Каримов белгилаб берган “Ўзбекистоннинг ўзига ҳос тараққиёт йўли”дан оғишмай боришини яна бир бор таъкидлади. Рустам Азимов Ўзбекистон раҳбарияти қўшни давлатлар билан муносабатларни яхшилаш тарафдори эканини айтиб, Тошкент Хитой ва Россия билан инвестициявий лойиҳаларни амалга оширишдан умидвор эканини билдирди.\nСамарқандлик шифокорлар ЎзЛиДепга мажбуран киритилаётганидан шикоят қилди\nСамарқанд шаҳар тиббиёт муассасалари ходимлари тадбиркорлар ва ишбилармонлар ҳаракати – Ўзбекистон Либерал-демократик партияси (ЎзЛиДеп) га мажбуран аъзо қилиб қўйилмоқда. Аммо партиянинг Самарқанд бўлими раҳбарияти ва Самарқанд марказий шифохонаси бош врачи бу даъволарни рад этди. ЎзЛиДеп 4 декабрида бўлиб ўтажак сайловда президентликка номзод сифатида мамлакат президент вазифасини бажарувчи Шавкат Мирзиёевни кўрсатган.


Оила — онанинг бағридек иссиқ, отанинг қучоғидек кенг, азиз ва қадрдон муқаддас даргоҳ. Инсоннинг дунёқараши ҳам, бутун ҳаётининг асоси ҳам шу масканда шаклланади. Оиладаги соғлом муҳит, ота ва онанинг билимли, ҳунарли, талабчан, энг асосийси меҳрли бўлиши ҳамда зиммасидаги бурчни талаб даражасида қанчалик бажара олиши жамият учун улкан таъсир кучига эга.\nХўш, ота-она зиммасидаги бурч нималардан иборат? Бугун ана шу бурчни биз ота-оналар қанчалик уддалай оляпмиз? Аслида оиланинг муқаддаслиги, бахт қўрғони экани ҳақида баландпарвоз гапларни кўп эшитамиз. Оилани мустаҳкамлаш борасида истаганча маслаҳат ҳам беришимиз мумкин. Лекин ўзимиз оиламизда бунга қанчалик амал қиляпмиз, оилада оталик ёки оналик ўрнимизни қай даражада уддалай оляпмиз, деган саволларни ҳар доим ҳам ўзимизга беравермаймиз.\nБир оилада жанжал ёки бирор келишмовчилик содир бўлдими, демак, ўша даргоҳда кимдир ўз зиммасидаги вазифани тўлақонли бажара олмаяпти. Бу ота ёки она, фарзанд ёки келин, қайнота ёки қайнона бўлиши ҳам мумкин. Аммо зинҳор ўша инсонга буни очиқдан-очиқ айтиш, ҳатто уни шарманда қилиш, вазифасини бажаришини талаб қилиш мумкин эмас. Бу билан ўша муаммо баттар газак олиши, жанжал оловига мой сепиш билан баробар бўлиши ҳеч гап эмас. Бундай ёндашув билан оилалар мустаҳкамлигига эришиб бўлмайди.\nБугун Ўзбекистон Республикаси Вазирлар Маҳкамаси қошидаги «Оила» илмий-амалий тадқиқот маркази жамиятда оилалар мустаҳкамлигини таъминлашда муҳим қадамларни қўя бошлади.\nОилада етук тарбия топган фарзандлар албатта маънавиятли, миллий қадриятларимизга содиқ, нафақат ўз оиласининг балки миллат келажаги учун жон куйдирадиган ғурурли инсон бўлиб етишишига асло шубҳа йўқ. Шунинг учун ҳам азалдан оила муқаддас даргоҳ, қадриятлар маскани деб тан олинган. Дунё шиддат билан ривожланаётган бугунги замонда жамиятнинг асосий бўғини бўлган оилаларни қўллаб-қувватлаш, мустаҳкамлаш учун янгича ёндашувлар зарур эди.\nБирор оиланинг ишига, эр-хотин муносабатларига аралашиш жуда ҳам нозик ва мураккаб иш. Эътиборсиз кичик бир нарса ёхуд битта нотўғри гап бир оиланинг барбод бўлишини янада тезлатиб юбориши ҳам мумкин. Шу боис, «Оила» илмий-амалий тадқиқот маркази аввало ишни ўша оилалардаги вазиятнинг туб илдизини ўрганиш, шу аҳволга олиб келаётган муаммолар ечимини топишга эътибор қаратишни бошлади.\nМарказнинг барча ҳудудий бошқармалари қаторида Қорақалпоғистон Республикаси бошқармаси ҳам «Соғлом оила — соғлом жамият» ғоясини жамият ҳаётига татбиқ этиш, «Оила — давлат ва жамият ҳимоясида» конституциявий принципни тарғиб қилишга қаратилган чора-тадбирларни амалга ошириш мақсадида ўз фаолиятини олиб бормоқда.\nҲозиргача Қорақалпоғистон Республикаси бўйича аҳолининг демографик статистик кўрсаткичларини ўргандик. Жумладан: оилалар, шундан намунали оилалар, нотинч оилалар, ёш оилалар, оғир турмиш шароитида яшаётган, ёрдамга муҳтож оилалар ҳақида таҳлилий маълумотлар базаси шакллантирилди. Бугунги кунда Қорақалпоғистон Республикаси бўйича аҳоли сони 1 миллион 800 мингдан ортиқ бўлиб, 401 минг 386 та оила мавжуд. Шунинг 27 фоизини ёш оилалар ташкил этади. Бир минг 476 оила оғир турмуш шароитда яшаётгани қайд этилган ва 338 нотинч оила рўйхатга олинган.\nЎтган йил давомида бир минг 301 оила ажрашиш арафасида турган бўлса, шундан 773 таси судга ажрашиш учун ариза ҳам берган эди. Оилавий ажрашишларнинг олдини олиш бўйича олиб борилаётган саъй-ҳаракатлар туфайли 219 оила ярашди ва суддан ўз аризаларини қайтариб олди. Бир минг 27 та оила муаммолари муҳокама қилиниб, 708 оила муроса йўлини танлади.\nАлбатта, сўнгги пайтларда ажрашишлар кўрсаткичлари барча жойларда ортиб бораётгани жуда ачинарли ҳол. «Оила» маркази Қорақалпоғистон бошқармаси олиб борган тадқиқотлар бўйича 2018 йилда бир минг 149 оила ажрашиб кетган. Бу 2017 йилга нисбатан 17 тага камайган бўлса-да, бу борадаги ишларни қониқарли деб бўлмайди. Бугун «Оила» маркази психолог ходимлари билан биргаликда нотинч оилалар кўпайган жойларга бориб, ҳар бир оиланинг муаммоларини индивидуал ўрганиш ва ҳал этишга асосий эътиборни қаратганмиз.\nШуни алоҳида айтиш керакки, олдинги йиллари оилавий ажрашишларнинг олдини олиш, оилавий муаммолар билан тўғридан-тўғри шуғулланадиган аниқ бир ташкилотнинг ўзи бўлмаган. «Оила» марказининг ташкил этилиши билан оилавий муаммолар, оилавий муносабатлар, аҳоли ўртасида ёшларни оилавий ҳаётга тайёрлаш, намунали оилани шакллантириш, унинг маънавий, ахлоқий негизлари ва анъанавий оилавий қадриятларни мустаҳкамлаш бўйича ҳамкор ташкилотлар билан биргаликда мақсадли ишлар олиб бориш имконияти пайдо бўлди. Бу борада мақсадли чора-тадбирлар режаси, йўл харитаси ишаб чиқилди ва улар асосида тизимли равишда амалий ишлар олиб борилмоқда. Келгусида юртимизда ҳар бир оиланинг миллий қадриятларимиз негизида замонавий, намунали ва мустаҳкам бўлишига эришиш — бизнинг бош мақсадимиз. Аждодларимиз таъриф берганидек, оилалар чинакам бахт тимсоли ва миллий қадриятлар масканига айланса, жамиятимизда тинчлик ва осойишталик, қут-барака бўлаверади.\n«Оила» илмий-амалий тадқиқот маркази Қорақалпоғистон\nРеспубликаси бошқармаси етакчи мутахассиси\n🕔14:45, 29.12.2019 ✔1350\n🕔17:40, 29.11.2019 ✔2149\n🕔17:39, 29.11.2019 ✔2258\n✔ 1350 🕔 14:45, 29.12.2019\n✔ 2149 🕔 17:40, 29.11.2019\n✔ 2258 🕔 17:39, 29.11.2019\n✔ 2739 🕔 13:54, 01.11.2019\n✔ 1763 🕔 17:56, 03.10.2019


Тожикистондаги имом дафн маросимида «миллатнинг ҳақиқий раҳбари» ҳақидаги ваъзи учун экстремизмда айбланиб ҳибсга олинди (видео)\nДушанбедаги энг йирик масжидлардан бири «Имом Аъзам»нинг имом-хатиби Абдулҳак Обидов Тожикистонда ҳибсга олинган. Расмий равишда у мамлакатда тақиқланган “Салафия” экстремистик ташкилотига алоқадорликда айбланмоқда.\nАммо ҳибсга олиш имом мамлакатдаги таниқли Домулло Ҳикматулонинг дафн маросимида ваъз ўқиганидан ва марҳумни охирги марта «ҳақиқий халқ раҳбари» деб атаганидан кейин содир бўлди. Ва шунинг учун Тожикистонда фақат битта одамни чақиришга рухсат берилган — мамлакатнинг доимий президенти Имомали Раҳмонни. Унинг тўлиқ сарлавҳаси айнан шу тарзда янграйди: «Тинчлик ва миллий бирлик асосчиси ва миллат лидери Имомали Раҳмон» (қисқартириш мумкин эмас).\nОбидов Душанбедаги йирик жамоа масжидлари деб номланган бешта масжиддан бирининг имом-хатиби. Бу нафақат пойтахтда, балки умуман Тожикистонда энг йирик масжидлардан биридир. У бир неча қишлоқдошлари билан бирга ҳибсга олинган. Шунингдек, уларга нисбатан жиноий иш очилган ва дастлабки тергов олиб борилмоқда. Ваҳдат Миллий хавфсизлик давлат қўмитаси унинг тафсилотлари ҳақида хабар бермайди.\nИмомнинг дафн маросимида қилган нутқи қуйидагича янгради: «Бугун биз буюк раҳбарларимиздан бири вафот этганини кўраяпмиз, билим даражаси фақат бошқа буюк алломалар томонидан тушуниладиган олимлардан бири. Ҳаёт ва ўз билимларини олиб У халқнинг ҳақиқий раҳбари. Агар марҳум каби одамлар орамизда бўлмаганида, бундай олимлар бўлмаганида, одамлар, афсуски, саводсиз, жоҳил раҳбарларни танлайдилар.»\nТожикистонда тақиқланган баъзи оммавий ахборот воситалари ҳибсга олиш учун имомнинг нутқини кўрсатди. Аммо Дин бўйича давлат қўмитаси буни қатъиян рад этади.\n«Тожикистон Республикаси Ҳукумати ҳузуридаги Дин, анъаналар ва тантаналарни тартибга солиш қўмитаси оммавий ахборот воситалари ва фуқаролик жамияти вакилларини Абдулхақ Обидовнинг дафн маросимидаги нутқи унинг ҳибсга олинишига сабаб бўлганлиги ҳақидаги миш-мишларга берилмасликка чақиради».\nАммо сиёсий кузатувчи Саййидмухиддин Дўстмуҳаммадин тожик расмийларининг баёнотларига ишонмайди ва имом салафийларга эмас, балки бошқа диний оқимга тегишли эканлигини таъкидлайди.\n«Обидов жуда таниқли одам эди ва у ҳеч қачон салафийларга ёки бошқа шунга ўхшаш оқимларга ҳамдард бўлмаган», — дея таъкидлайди сиёсатшунос. «У Ҳанафий эди. Ва унга дафн маросимида сўзлаш ҳуқуқи берилганлиги унинг Ҳанафийлар учун энг обрўли кишилардан бири эканлигини айтади.»\nАгар унинг тақиқланган ҳаракатга алоқадорлиги исботланса, Обидов беш йилгача озодликдан маҳрум қилиниши мумкин.


САЛАФИЙЛИК ОҚИМИ ВА ТАЪЛИМОТИ — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nМустақилликнинг илк даврларидаги мавжуд мафкуравий бўшлиқни тўлдириш мақсадида четдан турли ёт мафкура ва ғоя тарафдорлари ўз тарғиботи билан кириб кела бошлади. Натижада турли оқим ва йўналишларга эргашиш холати юз бера бошлади. Бундай вазиятни вужудга келишида “салафийлик” таълимоти ва оқими вакилларининг таъсири бўлди.\nСалаф сўзи араб тилида “ўтмишдош”, “аввалда ўтган” деган маъноларни англатади. Уламолар илк мусулмон жамоаси ҳисобланган “ас-салаф ас-солиҳун”, яъни солиҳ аждодларнинг эътиқоди ва турмуш тарзига риоя қилишга даъват этиб келганлар. Кейинги даврда рўй берган барча янгиликлар, жумладан, Қуръони кариймни мажозий талқин этиш, мусулмон оламининнг Ғарб билан алоқаси натижасида юзага келган ўзгаришларни бидъат деб эълон қилган мутаассиб дин арбобларининг умумий номи салафийлардир. Мазкур термин кўпинча ислоҳ (реформа) ва тажаддуд (янгиланиш) каби сўзларнинг акси сифатида қўлланиб, ислом дунёқарашининг асосий фундаментал тушунчаларини ташкил этади. Аммо мазкур оқим ислом динида, шариатда мавжуд камчиликларни бартараф этиш ва уларни ислоҳ қилиш, янгилашни мақсад қилиб олганини даъво қилади.\nСалафийлик ёки салафия фақат салафга эргашамиз, деган шиор остида салаф мазҳабига эргашишга тарғибот олиб борадилар ва ўз тарафдорларини кўпайтирмоқчи бўлишади. Шу ўринда салаф ўзи ким, салафлар деганда кимлар назарда тутилади, деган ҳақли савол туғилади.\nМаълумки, ҳадиси шарифда “Энг яхши замон бу Пайғамбар саллаллоҳу алайҳи васаллам замонлари, сўнг ундан кейинги икки замондир” дейилган. Демак, ҳижрий йил бўйича, уч давр илк уч асрни қамраб олиб, шу даврларда яшаган саҳобалар, тобеинлар ва табаъа тобеинлар ҳақиқий салафи солиҳлар ҳисобланади. Кейинги асрларда барча ислом уламолари салафларга эргашишга чақирганлар. Бунга сабаб шуки, салафлар орасида Муҳаммад саллаллоҳу алайҳи васалламдан бевосита ҳадис эшитган инсонлар мавжуд бўлиб, улар бўлаётган воқеликка айнан гувоҳ бўлганлар. Улар Аллоҳ таоло тарафидан нозил бўлган ваҳий ҳусусида энг биринчи хабардор бўлганлар. Иккинчидан, “салафлар” билан “салафийлик” атамалари бошқа-бошқа мазмунни англатади. Мовароуннаҳрда салафларнинг қарашлари ва фикрлари нодир манбааларда “мазҳаб” маъносида зикр қилинган. Шу сабабли салаф мазҳаби деган ибора пайдо бўлган. Мазкур ибора барча уламолар томонидан қабул қилинган.\nСалафийлик йўналиши янги ном бўлиб, бу кейинчалик пайдо бўлган йўналишдир. Ушбу йўналиш тарафдорлари салафга эргашамиз, деган шиор остида тўғри йўлда юрганликларини, одамларни салаф мазҳабига эргашишга тарғиб қилишларини рўкач қилиб, ўзларини оқламоқчи ва тарафдорларини кўпайтирмоқчи бўладилар.\nСалафийлар шариат аҳкомларини ва эътиқод масалаларини илк уч асрдаги ҳолатга келтиришга урунишади. Салафия диний, маданий, ижтимоий ва сиёсий моҳиятларга эга. Бу сўзнинг “салафийлик” шаклида қўлланиши ХVIII асрга тўғри келади. “Ваҳҳобийлик” оқимининг асосчиси Муҳаммад ибн Абдулваҳҳоб ҳам салафийликка тарғиб этгани ҳақидаги маълумотлар манбааларда қайд этилган. Араб қомусий луғатларида “салафийлик “ваҳҳобийлик” нинг бошқа бир номи сифатида тилга олинади. Салафийликда Муҳаммад ибн Абдулваҳҳоб ғоялари илгари сурилади. Аммо “Жамоат ат-такфир” каби экстремистик гуруҳлар салафийлардан ажралиб чиққан адашган фирқалар сифатида эътироф этилади. Эътиборли томони шундаки, ваҳҳобийлик оқими унинг асосчиси номи билан юритилса-да, лекин ваҳҳобийлар ўзларини “салафий” деган ном билан атайдилар.\nҲозирги кунда салафийлик араб давлатлари ва бошқа мусулмон давлатларда аҳоли орасида кенг тарқалган йўналишдир. Чунки диний масалаларни тушунтиришдаги услублари содда ва тўғридек таассурот уйғотади. Масалан, ислом динига оид бирор муаммо ечимини очиб беришда фақат оят ёки ҳадисни келтириб, гўё шу билан муаммога жавоб топиб беради. Бу билан Қуръон ва ҳадисдан далил келтириб, муаммога жавоб топаётгандек бўладилар. Бир қараганда бундай услуб омма учун ҳар хил илмий атамалар ва назариялар орқали тушунишдан кўра осонроқ туюлади. Қизиғи шундаки, шу йўл билан бўлса-да, ўз тарафдорларини кўпайтириш ниятида бўладилар. Бундан ташқари, бу оқим вакилларидан аксари воизлик ва нотиқлик маҳоратига эга шахслар бўлиб, одамларни ўзига жалб эта олишни уддалай оладилар. Бу борада улар махсус тайёргаликдан ўтган бўладилар.\nҲозирги кунда салафийлар асосан икки гуруҳга бўлинади:\nРадикал салафийлар. Бу гуруҳ асосан агрессив фаолият юрутиб, жамиятни илк ислом давридаги ҳолатга қайтаришни ҳоҳловчи кишилардан иборат. Ўз навбатида бу кайфиятдаги кишиларни икки гуруҳга ажратиш мумкин. Муаммоларни ҳал қилишнинг ягона йўли ислом давлатини ташкил қилиш дейдиганлар ҳамда қонунларни ўзгартириш ва шариат аҳкомларини жорий қилиш билан муаммонинг ечимини топиш мумкин дейдиганлар тоифаси. Бу тоифадаги салафийлар ҳар бир муаммонинг жавоби Қуръони каримда ва ҳадиси шарифда мавжуд, бошқа манбаларга мурожаат қилишга хожат йўқ, деб ҳисоблайдилар. Тарихий ва илмий мазмунга эга бўлган манбаалар ва китобларни ботилга чиқарадилар, шунингдек, яратилган ҳар қандай кашфиётга салбий назар билан қарайдилар. Янада очиқроқ айтадиган бўлсак, ҳар бир даврда яратилган замонавий техникаларни рад қилиш, радио эшитиш, телевизор кўриш, ҳар хил ўйинларни ўйнашни харомга чиқариб, булардан фойдаланган кишиларни кофирликда айблаганлар. Кўринадики, ҳақиқатан улар ҳаддан ошганлар, шу билан бирга, улар шариат ҳукмларига ортиқча урғу берувчи кишилар, десак тўғрироқ бўлади. Афсуски, мамлакатимиз ҳудудида ҳам салафийлик қарашлари ва таълимоти таъсири учраб туради.\nМўътадил салафийлар. Бу гуруҳ ўзларининг қарашларини ёқлаган ҳолда бошқаларнинг фикрларига нисбатан бироз мўътадил мавқеда турадилар. Шунингдек, душман қуролларидан фойдаланиб, ўзига зарба бериш, деган ақидага биноан замонавий радиотехника, асбоб-ускуна, комьпютер ва телефон аппаратларидан фойдаланишни ман этмайдилар. Энг ачинарлиси, улар муайян бир мазҳабга мансуб бўлишни ёқтиришмайди. Мўътадил салафийларнинг радикал салафийлардан фарқи шундаки, радикалларга ўхшаб тўсатдан ва тез хужум қилишни эмас, балки аста-секин вазиятни кузатиб, пинҳона хужум қилиш йўлини тутадилар. Тарихшуносларнинг аниқлашларича, араб давлатларида ўтган асрнинг 70-йилларига келиб бу оқим таъсирида исломий ҳаракат ва гуруҳланишлар пайдо бўлган. Ҳозирга қадар улар ўз фаолиятларини тўхтатган эмас.\nХулоса сифатида шуни айтиш мумкинки, ҳозир дунё миқёсида диний экстремизм ва халқаро терроризмга қарши жиддий кураш олиб борилаётган бир вақтда, юртимизда диний оқимларга қарши кенг қамровли чора-тадбирлар кўрилаётганлиги айни муддаодир. Салафийлик мафкурасининг таъсири тинч ва хотиржам яшаётган кишилар онгини ўзига жалб қилиб, тинчлигига раҳна солиши мумкин. Шуни ҳисобга олган ҳолда етишиб келаётган ёш авлодга ана шундай оқимлар ва уларнинг ғоялари асли нимадан иборат эканлиги ҳусусида тез-тез уқтириб боришга ҳозирги куннинг долзарб масаласи сифатида қараш лозим, деб ўйлаймиз.\nБоёвут тумани “Ҳазрати Хизр”\nНИКОҲИ САМОДА ЎҚИЛГАН АЁЛ


hidoyat.uz – “Мовароуннаҳр” нашриётининг сайти - ЎЗИМИЗГА НАЗАР СОЛСАК...\nЎЗИМИЗГА НАЗАР СОЛСАК...\n2016 йил 5 июл\nАллоҳ таоло марҳамат қилади: «Албатта, Аллоҳ адолатга, эзгу ишларга ва қариндошга яхшилик қилишга буюради ҳамда бузуқчилик, ёвуз ишлар ва зулмдан қайтаради. Эслатма олурсиз, деб (У) сизларга (доимо) насиҳат қилур» (Наҳл, 90).\nАзизлар, ўзимизга бир назар солайлик-чи, Аллоҳни рози қилиб, икки дунё саодатига эришиладиган ибодатларда сусткашлик қилмаяпмизми? Ота-она, ака-ука, қариндош ва қўшниларнинг ҳақини беминнат адо этяпмизми? Ўзимиз қолиб, бировларнинг айбу нуқсонларини излаш билан овора бўлмаяпмизми? Кўнглимизни обод, хулқимизни чиройли қилиш қолиб, бошқаларга лой чаплаш билан машғул эмасмикинмиз? Бурч, савоб, садоқат, ҳаё каби юксак ахлоқий қадриятлар қолиб, ғийбат, туҳмат, риё, ҳасад каби иллатлар билан овора эмасмизми? Ака-ука, опа-сингил ўрталарини “кўринмас девор” тўсиб қолмаяптимикин? Китоб ўқиш, илму ҳунар ўрганиш ва ўргатиш ўрнига, умуман учрашмаган, исмлари, кимлиги номаълум инсонлар билан ижтимоий тармоқларда соатлаб беҳуда “гап сотмаяпмизми”? Интернет тармоқлари, чет эл теле ва радиоканаллари орқали борган сари кенг тарғиб этилаётган “оммавий маданият” ёшларимиз онгига салбий таъсир этаётганига бепарво эмасмикинмиз?\nУмримиз бир ёниб ўчган чироқ кабидир. Уни беҳуда, кераксиз нарсаларга эмас, хайрли ва эзгу ишларга сарфлайлик.\nЯратган берган неъматларнинг шукрини адо қилиб, Унинг ризолиги учун ибодатда бўлайлик, фарзандларимизга одоб-ахлоқ, илму ҳунар ўргатайлик. Мустақил Ватанимиз доим тинч бўлиб, янада гуллаб яшнаши учун ғайрат билан ҳалол меҳнат қилиш, бир-биримизга меҳр-муҳаббатли, ғамхўр, суянчиқ бўлиш бурчимиздир.\nКасби туманидаги “Фазли”\n768 марта ўқилган.


Маҳаллий фаоллар ҳам ишга аралашди\nТуркистон вилоятида ҳаво ҳарорати кўтарилиб кетди. Шунга қарамай, Арис шаҳрида 17та шўъбага ажратилган ҳудудларда ишлар қизғин. Вилоят ҳокими топшириғига кўра штаб ишига масъул Уласбек Садибеков фуқаролар билан суҳбатлашди. Улар келгуси ишларни биргаликда режаладилар.\nҲозир ҳар бир вилоят ва туманлар бириктирилган штабларда икки йўналишда иш олиб бормоқдалар.\nБиринчидан, уйлар ҳолатини баҳолаш, ҳисоб-китоб қилиш йўлга қўйилди. Иккинчидан, аҳоли орасидан ҳар 10та уйга 1 фаол етакчи тайинлаб, фуқаролар билан тиғиз алоқа ўрнатилди. Бу элнинг шундай вазиятда ўзини-ўзи бошқаришига имконият яратиб, ошкораликни таъминлайди.\nМасалан, Келес тумани масъул бўлган 12-сонли шўъбада 624та оила бўлиб, улар орасидан 62 нафар етакчи вакил тайинланди. Озиқ-овқат тарқатиш, уйларни баҳолаш етакчилар иштирокида амалга оширилади. Жами, 700 нафар фаол вакил тайинланиб, улар штаблар билан ҳамкорликда ҳаракат қиладилар.\nЎша кўнгиллилар орасида топширилган ишни тўлиқ тушунмай ёки тажрибаси етмаётганлар ҳам бор. Лекин, улар маҳаллий ижроия вакиллари билан муаммоларни биргаликда ҳал этишга ҳаракат қилмоқдалар.\n, 2019-07-04, 10:31 51


Абдигулов Уругвайни ортда қолдирмоқчими? - BBC News O'zbek\nАбдигулов Уругвайни ортда қолдирмоқчими?\nМатбуот хабарларига кўра, Қирғизистон Миллий банкининг раиси Тўлқинбек Абдигулов мамлакатини қандай қилиб "сайёҳлар учун жаннат"га айлантириш йўлини билишини айтган.\nҚирғизистонда ҳозир мамлакатни 2040 йилгача ривожлантириш Миллий стратегияси муҳокама қилинмоқда.\nАна шундай муҳокамалардан бирида Миллий банк раиси Тўлқинбек Абдигулов нашани легаллаштиришни таклиф қилган.\nҚирғизистон оммавий ахборот воситалари жаноб Абдигуловдан шундай иқтибос келтирмоқдалар:\n"Қандай қилиб сайёҳлик жаннатини барпо қилиш мумкин? Агар сизлар шунчалик неолибераллар бўлсангиз, шундай ишлар қилингки... Мен бу ерга ҳамма туристларни қандай қилиб олиб келиш йўлини биламан. Нашани легаллаштиринг! Бўлди. Бошқа ҳеч нарса қилиш керак эмас. Бутун МДҲ қоп-қоп бўлиб шу ерга келади. Меҳмонхоналарда ҳам жой қолмайди".\nҚирғизистон ҳозирча Туркия билан рақобатлаша олмайди, чунки самолётда учиб бориш ва етти кун ҳордиқ чиқариш Туркияда арзонга тушади, деб айтган Қирғиз Миллий банки раҳбари.\nНашани қонунийлаштириш ҳақидаги таклиф хабарини тарқатаётган Қирғизистон журналистларининг ўзлари ҳам Тўлқинбек Абдигулов бу гапларини жиддий айтдими ёки шунчаки ҳазиллашиб қўйдими, ишончлари комил эканини ёзмоқдалар.\nЖаноб Абдигуловдан кейин сўзлаган Сайёҳлик департаменти директори Азамат Жаманқулов Қирғизистонни минтақанинг Туризм лидерига айлантириш ниятида эканларини айтган.\n"Биз сайёҳлик маркази бўлишни, Марказий Осиё туризми лидери бўлиш мақсадини кўзламоқдамиз. Биз туризм Ялпи Ички Маҳсулот таркибида 30 фоиз бўлишини хоҳлаймиз. Шу йўналишда ишлар амалга оширилмоқда", деб айтган Азамат Жаманқулов.\nҚирғизистон билан Қозоғистон чегарасидаги Чуй водийси ёввойи наша ўсадиган улкан ҳудуд ҳисобланади.\nImage caption Уругвай дорихонасида наша сотиб олиш истагидаги мижозни рўйхатга олиш бошланган.\nУ ердаги ҳосил йилига 5-6 минг тоннани ташкил этади, деб кўрилади.\nЖаноб Абдигулов наша билан сайёҳларни Қирғизистонга жалб этишни таклиф қилган куни Жанубий Американинг Уругвай мамлакати марихуанани давлат дорихоналарида сотиш жараёнини бошлаган кунга тўғри келган.\n2 майдан дорихонадан наша сотиб оладиган истеъмолчиларни рўйхатга олиш бошланган.\nУругвай 2013 йили нашани экиш ва сотишни легаллаштирган.\nФақат 18 ёшдан ошган Уругвай фуқароларига нашани сотиб олишга рухсат берилган.\nАйнан қачондан дорихоналарда марихуана сотиш бошланади, ҳукумат буни яқин орада эълон этиши кутилмоқда.


1970 йилларнинг ўрталаригача биз кандакор рассом Омон Азиз устахонасида улфатчилик қилдик…Камина илк бора Туркия қўшиқчиларини ўша ерда тингладим. Хусусан, Тoнжу Ўқoн шарқилари, унинг модерн таркидунёчилиги, шароб апологияси бизни мафтун қилганини эслайман.\nРауф Парфи кўпгина шеърларини ўша ертўлада ўқиди. Шеърни худди ҳазиллашаётгандай ўқирди. Бу ундаги камтарлик тазоҳури эди.\nРус адабиётини яхши биларди, рус маданиятига катта ҳурмат билан қарарди. Аммо Туркистоннинг Чор-Совет Русияси тарафидан ишғолини тенгдошлари каби қисмат ўлароқ қабул этмаганди.\nТанишлигимизнинг илк босқичида миллий руҳдаги суҳбатлар қилмасдик. Суҳбатлар асосан шеър ва янги китоблар ҳақида бўларди. 70-йиллар ўрталарига бориб суҳбатларимиз миллий тус ола бошлади.\nАдабиёт қаторида сиёсат ҳам тилга олина бошлади:\nДеворда соялар лопиллар улкан\nОлис минтақада ёнган бир гулхан –\nчирилдоқ чириллар нолон,\nГулхан теграсида еттита одам\nУларнинг дунёга тушгандир иши\nЎйнар еттовининг юзида ёғду\nБу утопик шеър қаҳрамонларининг прототиплари рассом Омон Азиз ертўласида тўпланган шоир ва рассомлар эди. Аммо улар шеърда тасвирлангани каби ҳали «Ўт билан ўйнай» бошламаган эдилар.\nФақат менинг xаёлимда бу ўйинни бошлаб юборгандилар.\nXаёлий гулхан атрофида ўтирган ўзбек ойдинлари мен учун «етти қўзғолон» шамойилида кўрина бошлаган эди. (Гулханни мавзу олган Рауф Парфининг шеъри ва бу шеър асосида Омон Азиз яратган бир асар ҳам бор эди. Фақат уларда сиёсий мотив йўқ эди).\n«Рўё» шеъри ёзилгандан беш йил сўнгра, 1988 йилга келиб рўё рўёбга чиқди: миллий тушунчаларимиз ертўладан чиқиб, майдонларда тошди. Аммо 1980 йиллар ўртасида рус мустамлакасидан қутулиб, мустақил давлат қуриш орзуси ҳануз очиқ декларация шаклини олмаганди, ҳали ҳам шеър форматида яшар эди.\nМасалан, шу шаклда:\nЯНГИ ЖУМЛА АХТАРИБ\nСўзлар бири-бирига боқсин эркинроқ,\nЯшасин мустақил Жумҳуриятдай,\nБир-бирин тўлдирсин, бўлсин Иттифоқ,\nЎртада ҳад бўлсин… Шундан сўнг, майли\nАммо жумламиз «жумлаи жаҳонга» айлангунча биз ўз шеърларимизга «паранжи» кийдиришга мажбур эдик. Замонавий «Шеърият санъати» биздан шуни талаб қиларди:\nАфу этинг, ўзимча ишлатдим шу тоб\nШеър нозик паранжи ичида яшар\nБалки лозим бўлар яна бир Ҳашар\nБиз кутаётган «Ҳашар»ни манглайида қора холи бор Горбачёв бошлаб берди ва биз шеърларимизнинг юзидан паранжиларни секин-аста сидириб ола бошладик.\nРауф Парфига келсак, у майдонларда нутқ отмаса ҳам доим биз билан бирга бўлди.\nТошкентдан айрилгунимча у билан алоқамиз кесилмади.\nКаминани сиёсий режим «халқ душмани» деб эълон қилганида бу «душман»ни тарк этмасликкa журъат этган уч-тўрт дўстнинг биттаси эди Рауф Парфи.\nБу «душман» ҳақда гапириш таҳликали бўлган йилларда ғурбатда юрган бу дўстини очиқча қўллаб, уни у муносиб бўлмаган юксакликларга кўтаришдан қўрқмаган мард инсон эди.\nРауф Парфи умрининг сўнггигача романтик бўлиб қолди. У бундан уялмади, ғурурланмади ҳам. Ўз табиатини ташқи шароитга қараб ўзгартиришга тиришмади. Ўзига бино қўйган жиддийлик унга кулгули кўринарди ва кўриши тўғри эди.\nЖадидлардан сўнг пайдо бўлган миллий адабиёт саҳросида рус мустамлакасидан мустақил бўй кўрсатган илк битки Рауф Парфи эди. Аллоҳ руҳига ғаний-ғаний раҳмат айласин.\ndata-title="Императив-12. Рауф Парфи ҳақида ҳикоям" data-description="
(Муҳаммад Солиҳ аудиокитобининг давоми)

1970 йилларнинг ўрталаригача биз кандакор рассом Омон Азиз устахонасида улфатчилик ..." data-image="https://eltuz.com/wp-content/uploads/2021/03/rasm4298140.jpg" data-url="https://eltuz.com/sas/217087/" data-services="facebook,odnoklassniki,twitter,telegram" data-counter="ig">\nПрезидент Мирзиёев 2020 йилни «Илм-маърифат ва рақамли иқтисодиётни ривожлантириш йили», деб эълон қилди. Президент Шавкат Мирзиёев Олий Мажлиснинг Сенати ...\nТошкент трамвайи Самарқандга «учирилди…»


Сузук ота: қандай эди, қандай бўлади? (видео)\nСузук ота: қандай эди, қандай бўлади?...\n09.02.2018 22:47 0 686\nЎзбекистон Президенти Шавкат Мирзиёев Шайхонтоҳур туманидаги «Сузук ота» мақбарасини зиёрат қилгани, зиёрати чоғида ўтганлар хотираси ёдга олиниб, Қуръон тиловат этилгани ҳақида хабар берган эдик.\nПрезидент мажмуадаги қурилиш ишларини кўздан кечириб, зиёратчилар учун қулайликларни янада ошириш, ҳудудни ободонлаштириш бўйича мутасаддиларга топшириқ берди.\nЭслатиб ўтиш керак, давлат раҳбари 2017 йил 26 май куни бу «Сузук ота» мажмуасида бўлиб, мақбара ва масжидни реконструкция қилиш, атрофини ободонлаштириш бўйича топшириқлар берган эди. Шу асосда бу ерда улкан бунёдкорлик ишлари давом этмоқда.\nЎзбекистон Шавкат Мирзиёев Сузук ота


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Юрагингизни тест орқали текшириб кўринг!\t13:02, 19 сентябрь 2016\tҚуйидаги тест орқали организмингизда кузатилаётган ўзгаришларга аниқлик киритишингиз мумкин.\n1. Лоҳаслик қийнамайдими?\n• Ҳа, тез-тез шундай бўлади – 3 балл\n• Йўқ, доим тетикман – 0 балл\n• Баъзан лоҳас ва қувватсиз бўлиб қоламан. Айниқса, асабийлашсам – 1 балл\n2. Уйқусизлик безовта қиладими?\n• Тунда бир неча марта уйғониб кетаман – 2 балл\n• Ухлашим жуда қийин – 2 балл\n• Уйқусизлик безовта қилмайди – 0 балл\n• Йўқ – 0 балл\n• Баъзан шундай бўлиб туради – 4 балл\n4. Зинадан кўтарилаётганда нафас қисиши ёки ҳансираш кузатилмайдими?\n• Шундай бўлади – 4 балл\n• Учинчи қаватдан кейингиларига чиқишда ҳансираб қоламан – 2 балл\n5. Спорт билан шуғулланасизми?\n• Йўқ, бунга вақтим етмайди – 5 балл\n• Ҳафтасига 1-2 марта спорт машқларини бажариб тураман –1 балл\n• Кунора югуриш ва велосипедда сайр қилишни канда қилмайман – 0 балл\n6. Жисмоний фаоллик ёки стресс ҳолатларида юрагингиз тез уриб кетадими?\n• Ҳа – 7 балл\n• Йўқ, ҳеч қачон кузатилмаган – 0 балл\n• Тез-тез асабийлашаман – 3 балл\n• Асабимни назорат қила оламан – 0 балл\n• Вақти-вақти билан асабларим таранглашиши мумкин – 2 балл\n8. Яқинларингиз орасида инфаркт ҳолатлари учраганми?\n• Ҳа, 45-50 ёшли қариндошларим орасида бўлган – 7 балл\n• Ҳа, 60-70 ёшдаги оила аъзоларим орасида кузатилган – 5 балл\n• Йўқ бўлмаган – 0 балл\n9. Овқатланиш тартибингиз қандай?\n• Иложи борича фойдали маҳсулотларни танлайман – 0 балл\n• Ёғли ва хамирли таомларни ёқтираман – 4 балл\n• Баъзан зарарли маҳсулотларни танлашим мумкин – 1 балл\n12 балл ва ундан юқориси: Кичик безовталиклар организмингиздаги огоҳлантирув белгиси бўлиши ҳам мумкин. Ҳар эҳтимолга қарши кичик безовталикларда ҳам мутахассисга учранг.


15-тур, 13 декабрь, соат 20:00\n25.Висенте Гуайта (Д)\n13.Хорди Кодина (Д)\n' Эътиборингиз учун раҳмат. Стадиондан узоқлашманг\n' Ўз навбатида "Атлетико"да "Барса"га етиб олиш имконияти юзага келди\n' "Хетафе" - "Барселона" - 0:0. Энрике шогирдлари ўа муҳим бўлган 2 очкодан маҳрум бўлишди. Ҳозирги "Реал"нинг очко йўқотишини кутиш мантиқсизлик. Шундай экан, "Мадрид" ўзаро ўйинда ютқазса ҳам, чемпион бўлиши мумкин эди. Лекин ҳали олдинда ўйинлар кўп. Масалан, 2015 йилдаги илк ўйинда "Реал" "Валенсия"га қарши ўйнайди\n90+5' Ия? Альваро тўпни Иньестадан олиб қўйиб, дарвзабон билан бирга бир вазиятга қочиб кетаётганида ҳакам ҳуштак чалиб, ўйинни якунлади!\n90+3' Ўнг қанотдан етказилган тўпни мезбонлар қайтиришди. Дарвозабон майдончасига етказилган тўпни дарвозабон эгаллаб олди\n90+2' Месси жарима зарбаси ишлади\n90' Оҳо! Мезбонлар гол уришлари мумкин эди. Икки нафар футболчи ўнг қанотдан жарима майдончасига кириб келишди. Уларнинг ўзаро тўп узатишлари пайтида "Барса" ҳимоячилар тўпни эгаллаб олишди. Иш зарбагача етиб бормади\n88' Мунир тўпни майдонда олиб қола олмади\n87' Энди ҳатто Пике ҳам олдинга ўтмоқда, аммо ҳозирча меҳмонлар ҳеч нарса қила олишмаяпти\n86' Бурчак тўпини Браво эгаллаб олди\n85' Кастро қанотдан етказган тўпни Пике майдон ташқарисига чиқариб юборди. Бурчак тўпи\n83' Месси! Альбанинг узатмасидан кейин Месси дарвоза томон кучли зарба берди. Тўп Сарабияга тегиб қайтди!\n82' Суарес офсайдда қолди\n81' Месси чап чанотдан тўпни дарвозабон майдончасига етказди. Ҳимоячи тўпни қайтарди. Иньеста жарима майдончаси ташқарисидан 2 марта зарба йўллади. ҳар иккала сафар зарба ҳимоячига тўғри келди\n80' Жароҳат олган Дани Алвес ўрнига Адриано туширилди\n77' "Барселона"да иккинчи ўзгариш: Педро ўрнига Мунир ал-Ҳаддодий туширилди\n76' "Хетафе"да учинчи ўзгариш: Йода ўрнига Педро Леон тушди\n75' Мезбонлар ҳимояда тўпни исталган томонга тепиб юбориш орқали хавфни бартараф этишга ўтишди\n72' Йода ва Валера қарши ҳужумга ўтиб кетиши мумкин эди, аммо Пике Йодани тўхтатиб қолди.\n' "Хетафе"да иккинчи ўзгариш: Лафита ўрнига Диего Кастро туширилди\n69' Каталонияликлар икки марта тўпни ҳаводан Мессига узатишди. Лионелнинг биринчи зарбаси дарвоза устидан ўтиб кетган бўлса, иккинчи узатмага у ета олмади\n66' "Барса"да ўзгариш: Ракитич ўрнига Иньеста туширилди\n65' Ўйиндаги дастлабки сариқ карточка Сарабияга кўрсатилди. Лео Мессига нисбатан қоидабузарлик учун\n63' Хетафеда ёмғир ёғишда давом этмоқда\n62' "Хетафе"да ўзгариш: Саммир ўрнига Альваро Васкес туширилди\n57' Месси жаримадан яна хавфли зарба йўллади. Дарвоза "тўққизлигига" йўлланган зарбасни Гуаита бир амаллаб майдон ташқарисига чиқариб юборди!\n56' Суаресга нисбатан ўйин қоидаси бузилди. ЖАрима зарбаси тепилади\n52' Вууууууҳ! Месси жонли девор устидан ўтказиб, дарвоза томон зарба берди. Тўп дарвоза тўсинига тегиб қайтди!!!\n51' Мессига нисбатан ўйин қоидаси бузилди\n' Биринчи бўлим бўйича қисқақа хулоса: "Барселона" тўпни назорат қилиш борасида катта устунликка эришмоқда. Аммо "Хетафе" мудофаасини ёриб ўтишда муаммоларга дуч келмоқда. Биринчи бўлим статистикаси: дарвоза томон зарбалар: 2-9, аниқ зарбалар: 2-4, фоллар: 11-3.\n45' Биринчи бўлимга вақт қўшилмади, танаффус\n44' "Барса"га нимадир етишмаяпти. Ё шижоат, ё ижодкорлик, ёки Неймар. Луис шунақа пайтларда ўйинга чанқоқ бўлган Ҳаддодий каби футболчиларни майдонга тушириши керак, назаримизда\n41' Ракитич жарима майдончаси ташқарисидан зарба йўллади. Тўп дарвозага аниқ бормади\n36' Юқоридаги вазият "Барселона"ни "уйғотиши" керак. Бироқ меҳмонлар фақат танаффусдан кейин бошқа иштиёқ билан майдонга тушсалар керак\n34' Бурчак тўпидан кейин мезбонлар ҳимоячиси бош билан зарба берди. Тўп дарвоза устидан ўтиб кетди\n32' Вууууҳ, "Хетафе" ҳисобни очиши мумкин эди. Лафита икки марта Алвесни алдаб ўтди ва зарба йўллади. Браво бармоқларининг учи билан тўпни қайтарди. Ўйиндаги энг хавфли вазият!\n30' Ўйиннинг ярим соати ортда қолди. Ҳозирча "Хетафе" ҳимояланиш бобида муаммога дуч келмаяпти\n25' Хави 22 метрлардан зарба йўллади. Тўп дарвоза устидан ўтиб кетди\n24' Пике қоида бузгани учун "Хетафе" жарима зарбасини амалга оширди. Хавфли вазият юзага келмади\n23' Мезбонлар бурчак тўпини ўйинга киритишди. Бу ҳолат каталонияликларга муаммо туғдирмади\n21' Жарима майдончаси ичида тўп "Барселона" ўйинчисининг қўлига тегди. Пенальти йўқ\n20' Ракитичнинг зарбасидан кейин Суарес тўпга оёқ қўйди. Луис тўпни дарвозага аниқ бура олмади\n19' "Барса" бурчак тўпи ишлади. Каталонияликлар учун бурчак тўпи ҳеч нарсани англатмайди\n18' Месси! Ҳимоячидан қайтган тўпни Лео жарима майдончаси ташқарисидан дарвоза томон йўллади. Тўпни дарвозабон эгаллаб олди!\n15' Педро офсайдга тушиб қолди, акс ҳолда Месси ва Суарес қулай вазиятларда очилишганди\n13' Дарвоза томон илк марта зарба берилди. Аммо ноаниқ. Суареснинг зарбаси дарвоза устидан ўтиб кетди\n10' "Барса" тики-така орқали рақиб ҳимоясини ёриб ўтиш йўлларини қидирмоқда\n9' "Хетафе" тўпни назорат қилишга ҳаракат қилди, якунда тўп майдонни тарк этди\n7' Месси жарима тўпини дарвозабон майдончасига узатди. Ҳимоячи бош билан хавфни бартараф этди\n6' Суарес чап қанотда икки ҳимоячидан ўтиб кетмоқчи бўлди, аммо уни йиқитишди\n5' Мезбонлар зич ҳимоя ташкил қилиб, мудофааланишга ўтди. Бошқача бўлиши ҳам мумкин эмас\n2' Педро ўрнидан турди, ўйин давом этади\n1' Ўйин бошиданоқ Педро жароҳат олди\n' "Хетафе" - "Барселона" ўйинидан ташкил этиладиган онлайн трансляцияни кузатиб боришга таклиф этамиз


1932 йил Тошкентда ўрта махсус милиция мактаби ташкил этилди.\n1958 йил РСФСР Жамоат тартибини сақлаш вазирлигига қарашли Москва олий мактаби Сиртқи таълим факультетининг Тошкент бўлими фаолият бошлади.\n1964 йил сиртқи бўлим факультет мақомини олиб, унда учта кафедра (махсус, юридик ва ижтимоий фанлар) ҳамда кечки бўлим ташкил этилди.\n1967 йил факультет негизида собиқ иттифоқ Жамоат тартибини сақлаш вазирлигининг Тошкент олий милиция мактаби ташкил этилди.\n1991 йил 25 октябрда Ўзбекистон Республикаси Вазирлар Маҳкамасининг қарори билан Ички ишлар вазирлиги ташкил этилиб, Тошкент ўрта махсус ҳамда олий милиция мактаблари вазирлик тасарруфига ўтказилди.\n1994 йил Тошкент ўрта махсус милиция мактаби ва Тошкент олий милиция мактаби бирлаштирилиб, Ўзбекистон Республикаси Ички ишлар вазирлиги академияси ташкил қилинди. Академияга Жанговар байроқ топширилди.\n2004 йил ўқув даргоҳида Сержантлар таркибини тайёрлаш олий курслари ҳамда Олий академик курслар ташкил этилди.\n2017 йилнинг 29 июнь куни Ўзбекистон Республикаси Президенти Шавкат Миромонович Мирзиёев Ички ишлар вазирлиги академиясига ташриф буюрди. Таълим муассасасининг тараққиёт даврини бошлаб берган тарихий ташриф чоғида Академиянинг нуфузи ва мақомини юксалтириш, моддий-техника базасини мустаҳкамлаш ҳамда юқори малакали кадрлар тайёрлаш тизимини такомиллаштириш бўйича устувор вазифалар белгилаб берилди.\n2017 йил 16 августда Президентнинг “Ички ишлар органлари ходимларини тайёрлаш, қайта тайёрлаш ва малакасини ошириш тизимини тубдан такомиллаштириш чора-тадбирлари тўғрисида”ги қарори қабул қилинди.\nМазкур қарор асосида кадрлар тайёрлашнинг бир поғонали тизими дастури бўйича олинадиган олий маълумот магистр даражасига тенглаштирилди. Кундузги таълимда ўқиш муддати уч йил этиб белгиланиб, мутахассислик йўналишлари кўпайтирилди.\nСержантлар таркибини тайёрлаш бўйича олий курслари негизида – Касбий тайёргарлик факултети, Олий академик курслар негизида – Раҳбар кадрларни тайёрлаш факультети, шунингдек бошқа таркибий тузилмалар фаолияти йўлга қўйилди.\n2021 йил 15 апрелда Президентнинг “Ички ишлар органлари учун профессионал кадрларни тайёрлашнинг сифат жиҳатидан янги тизимини жорий этиш бўйича чора-тадбирлар тўғрисида”ги қарори қабул қилинди. Мазкур қарор асосида бакалавриат ва магистратурани ўз ичига олувчи икки босқичли олий таълим тизими жорий этилди.\nЎтган йиллар мобайнида Академия 11 та нуфузли халқаро ташкилот, хорижнинг 15 та турдош ҳамда юртимиздаги 10 та олий таълим муассасалари билан кўп қиррали ҳамкорликни йўлга қўйди.


Наманган шаҳрида коронавирус билан касалланган бемор...\n03.06.2020 09:50 0 1990\nНаманган вилоятида 4 нафар коронавирус инфекциясига чалинган беморлар соғайиб, бугун реабилитацияга кузатилади, деб хабар бермоқда вилоят ҳокимлиги ҳузуридаги Коронавирус профилактикаси штаби расмий телеграм канали.\nТузалганларнинг барчаси Наманган шаҳридан (2 нафар аёл ва 13 ёшли ўғил бола), 1 нафари Норин туманидан (31 ёшли эркак).\nНаманган шаҳрида коронавирус билан касалланганлар барчаси соғайди. Вилоят бўйича коронавирусга чалинган 260 нафар фуқародан 251 нафари (97 фоиз) тузалган. 4 киши вафот этган. Ҳозирда вилоят юқумли касалликлари шифохонасида Тўрақўрғон туманидан 2 нафар, Уйчи туманидан 2 нафар ҳамда Янгиқўрғон туманидан 1 нафар бемор даволанмоқда.\nКарантин муассасаларида 610 нафар, уй карантинида 2912 нафар киши сақланмоқда.\nТаҳлил 59 дақиқа олдин


«Ёшлар меҳнат гузари» «Ёшлар куни»га муносиб туҳфа бўлди! - Халқ сўзи\n17:54 30 Июнь 2020 Жамият\n«Ёшлар куни»да булунғурлик ёшлар учун имкониятлар эшиги янада кенгайди. Сабаби, туман марказидан олис ҳудудлардан бири бўлмиш «Фозил Йўлдош» массивида навбатдаги «Ёшлар меҳнат гузари» иш бошлади. Меҳнат гузари ёшлар ташкилотининг масъул ходимларидан бири – Ўзбекистон ёшлар иттифоқи Булунғур туман Кенгаши бош мутахассиси, ташаббускор тадбиркор И.Нажмиддинов томонидан барпо этилди.\nОчилиш маросимида сўзга чиққан мутасаддилар ёшларни «Ёшлар куни» муносабати билан самимий табриклаб, ушбу ёшлар меҳнат гузари очилиши натижасида мазкур маҳалла ёшлари учун янги имкониятлар, янги иш ўринлари яратилганлигини, йил давомида бу каби меҳнат гузарлари туманнинг бошқа манзилларида ҳам фойдаланишга топширилишини таъкидлаб ўтди.\nМазкур «Ёшлар меҳнат гузари»нинг лойиҳа қиймати 1,4 миллиард сўм бўлиб, бугунги кунда 11 та янги иш ўринлари яратилди. Келгусида ушбу иш ўринлари сонини кўпайтириб бориш режалаштирилган.


Интернетни катта ислоҳот кутмоқда\nИнтернетни назорат қилувчи халқаро ташкилот интернет сайтлар адресини нафақат лотин алифбосида, балки кирилл, араб, иероглиф ёки бошқа ҳарфларда рўйхатга олишга келишиб олди.\nБу ҳақдаги қарор интернетни назорат қилувчи ICANN ташкилотининг Сеулда бўлиб ўтган учрашуви чоғида қабул қилинди. Ушбу қарорни келаси йилдан бошлаб ҳаётга тадбиқ этиш режаланган.\nБу интернет қоидаларига тааллуқли сўнгги 40 йил ичида қабул қилинаётган йирик қарорлардан биридир. Ҳозирга қадар интернет сайтлар адресини биргина лотин ҳарфларида рўйхатга олиш мумкин¸ холос.


АҚШ санкциялар ёрдамида ўз етакчилигини йўқ қилмоқда - Zamin.uz\n00:12 / 12.04.2021\nРоссия эса, одатдагидек, ушбу санкцияларни ўз фойдасига ўгириш чораларини кўрмоқда. Аксарият ҳоллардан ушбу чоралар бир хил. Ҳозир Вашингтон “Шимолий оқим-2” тақдирини ҳал қилувчи гуруҳни бошқарувчи махсус вакил танламоқда.\nБундай ҳолда Вашингтонда нисбатан жавоб чоралари ҳам киритилиши муқаррар. Уларга Вашингтон чидай олармикан? Яқинда АҚШ Россиялик диплосатларга нисбатан “виза” уруши очган эди. Россиянинг бунга нисбатан ассиметрик жавобидан сўнг қуйидаги манзарани кузатиш мумкин: Америкадаги россиялик дипломатлар барча қийинчиликларга лом-мим демай чидаб келишмоқда, лекин Россиядаги АҚШ дипломатлари эса ходимлар етишмовчилигига дуч келишди.\nАмерикалик дипломатлар томонидан “чидаб бўлмас иш шароитлари” ҳақида кўплаб арзлар келиб туша бошлади. Масалан, Владивосток ва Екатеринбургда дипломатларнинг ўзи дезинфекция воситаларини тайёрлаш билан шуғулланишга тўғри келаётгани ҳақида.\nВашингтон ўзи учун зарарли бўлган жараёнларни нима сабабдан давом эттираётганини тушуниш қийин. Балким Америка раҳбарияти ўзига ҳаддан зиёд ишонганидан буларни кўрмаётгандир? Эҳтимол уларда реалликни англаш ҳис-туйғуси умуман йўқолган? Ё бўлмаса санкциялар дунёда АҚШ гегемониясининг тезроқ тугашига олиб келишини билсада, улар ўзларини тўхтата олмайдиган даражага келиб қолган. “Замин” янгиликларини “Twitter”да кузатиб боринг\nЯнгиликлар » Дунё » АҚШ санкциялар ёрдамида ўз етакчилигини йўқ қилмоқда


21 майдан Тошкент метрополитенининг Чилонзор ва Ўзбекистон йўлларида ҳаракат соат 23:00да тўхтатилади.\n«2021 йил 21 майдан бошлаб метрополитен Чилонзор ва Ўзбекистон йўлларининг иш тартиби вақтинча соат 06:00дан 23:00гача этиб белгиланади», дейилади «Ўзбекистон темир йўллари» расмий хабарида.\nМаълумот учун, шу кунгача Тошкент метрополитенининг «Юнусобод» йўналиши соат 23:00гача, «Чилонзор» ва «Ўзбекистон» йўналишлари эса соат 05:00дан 00:00гача ишлаб келарди.\nТошкент метросида сўнгги ойларда кўплаб кўнгилсиз ҳодисалар кузатилди.\n18 март куни «Олмазор» (Чилонзор йўли) ва «Бекат-1» (Сергели йўли) орасидаги туннелда икки поезд тўқнашганди.\n7 апрель куни Тошкент метросида икки поезд тўқнашгани ҳақида хабар тарқалди. Расмий изоҳда техник сабабларга кўра «Ғофур Ғулом» бекатида йўловчилар поезддан туширилиб, захирага келган навбатдаги поездга ўтказиб юборилгани, йўловчилар туширилган поезд бошқа поезд ёрдамида шатакка олиниб, «Беруний» бекатига олиб келингани маълум қилинди.\n8 апрель куни Сергели ерусти метросида поезд ярим йўлда тўхтаб қолди. Йўловчилар темир йўл бўйлаб пиёда юришга мажбур бўлди.\n9 апрель куни ижтимоий тармоқларда поезднинг очиқ эшиклар билан ҳаракати туширилган видео тарқалди.\n28 апрель куни туннелда тўхтаб қолган поезд ҳақидаги видео тарқалди, унда йўловчилар рельслар орқали ҳаракатланиб, бекатга етиб олгани тасвирланган.\n7 май куни соат 21:10 дан 22:00 гача Тошкент метрополитени Ҳалқа йўлининг 7-бекатида электр энергияси ўчиб қолганди. Метродаги носозлик туфайли шаҳар жамоат транспортида юқори даражадаги тирбандликлар юзага келди. «Чилонзор» йўлида ҳаракат тўхтаб қолгани туфайли бекатларда тўпланиб қолган йўловчилар ташқарига чиқишга мажбур бўлишган.\n13 май куни эса Тошкент метрополитени «Амир Темур хиёбони» бекатида барча йўловчилар тушириб юборилди, ижтимоий тармоқларда воқеа акс этган видеолар тарқалди. «Ўзбекистон темир йўллари» компаниясининг ҳолат юзасидан берган изоҳида айтилишича, шу куни Чилонзор йўналишида техник-профилактика ишлари олиб борилиши муносабати билан соат 10:30 дан 11:00 гача поездлар айланмаси «Амир Темур хиёбони» бекатига амалга оширилганди.


Ўзбекистон: Бир гуруҳ шахслар томонидан номусга тегиш ўрнига – “енгилтаклик”? - Фарғона.Ру ахборот агентлиги\n03:43 msk, 14 Июль 2020\nЎзбекистон: Бир гуруҳ шахслар томонидан номусга тегиш ўрнига – “енгилтаклик”?\n06.02.2010 13:45 msk\nСуратда: Ўзбекистон ИИВ академияси тингловчилари. AkadMVD.Fan.Uz веб-сайтидан олинган фотосурат\nЎзбекистон давлат ҳокимияти вакиллари опа-сингил Соатоваларнинг тергов давомида бир гуруҳ милиция ходимлари томонидан зўрлаганлик ҳолатини босди-босди қилишга уринмоқдалар, дея хабар беради “Эзгулик” ҳуқуқ ҳимоя жамияти.\nУшбу воқеа атрофида юзага келган шов-шувлар кучайиб кетгани важидан расмийлар жиноятни текширишга қаратилган баъзи-бир чораларни кўришларига тўғри келди. Жиноят ишлари бўйича Тошкент шаҳар судининг раиси Ш.Ғозиев бир неча милиция ходимларига нисбатан Ўзбекистон Республикаси Жиноят кодексининг 118-чи (Номусга тегиш) моддаси бўйича жиноий иш қўзғатилганиниҳақида ҳуқуқ ҳимоячиларига маълум қилди.\nЎша пайтнинг ўзида Ўзбекистон Бош прокуратураси матбуот хизматининг раҳбари ва айни пайтда сенатор лавозимини эгаллаган Светлана Ортиқова ушбу ҳодисани яширишга уриниб қўрди. Унга кўра, нафақат номусга тегиш, балки қийноқлар қўллашларнинг ўзи ҳам бўлмаган экан. Прокуратура вакиллари бу хабарномани буйруқ сифатида қабул қилдилар ва эндиликда номуси топталган, ҳомиладор бўлиб турмада бола туққан Райҳон Соатовани ахлоқан бузуқ, енгилтак аёл сифатида кўрсатишга уринмоқдалар.\nҲуқуқ ҳимоячиларининг маълум қилишича, Сурхондарё вилояти Жарқўрғон туман прокурорининг муовини Жаҳонгир Козимов Райҳон Соатова истиқомат қилган маҳалла фуқароллари йиғини раисини ҳамда у ўқиган мактаб маъмурияти ва ўқитувчиларини чақиртириб, Райҳон Соатованинг “ахлоқан енгилтак” аёллигини кўрсатувчи ёзма характеристика беришларини талаб қилган. Прокурор муовининг таъкидлашича, бу ҳақда кўрсатма юқоридан келган ва улар шу кўрсатма асосида иш олиб бормоқда.\nУшбу ҳаракатлардан сўнг ҳодисанинг тафсилотларидан шу чоққача бехабар қолаётган жабрланганнинг қариндошлари жунбушга келдилар. Маҳалла раиси уларга мактаб маъмурияти Райҳон Соатовага ижобий характеристика берганини, аммо прокуратура бундан қониқмаганини маълум қилди.\nЭслатиб ўтамиз, 2009 йил декабрь ойининг бошида “Эзгулик” ҳуқуқ ҳимоя жамияти Абдусамат Соатовнинг тергов давомида милиция ходимлари зўрлик ишлатиб унинг икки синглиси Райҳон ва Ҳосият Соатоваларнинг номусига теккани ҳақида сўзлаб берган хабарномасини ёйинлади. Унга кўра, Тошкент шаҳар Мирзо Улуғбек тумани тергов ҳибсхонасининг ўн икки нафар ходимлари Райҳон Соатовани зўрлаб номусига текканлар. Ёш аёлнинг ўзи ҳам Тошкент шаҳар ИИББ терговчиси Азиз Умархонов ҳам унинг номусига текканини билдирди.\nКалтак ва таҳқирларга чидай олмасдан у ўз жонига суиқасд қилишга уринган ва томирларини очган. Кейинчалик, терговчи Умархоновнинг кўрсатмасига асосан бу ҳолат протоколда гўёки, “тасодифан йиқилиш ортидан” содир бўлгандек қайд этилган. Зўрланган қиз кўзида ёш билан терговчи уни қандай таҳқирлагани ҳақида қайта-қайта сўзлаб берди. Унга кўра, терговчи: “Энди сен номусингдан айрилдинг, яқинларинг ҳам сендан кечиб юборадилар”, деб айтган. Касалхонада эса шифокорлар “ҳаётда ҳар қандай нарсани бошдан кечиришга тўғри келади”, дея уни юпатишган.\nАбдусаматнинг иккинчи синглиси, Ўзбекистон Миллий университетининг талабаси бўлган Ҳосият ҳам тергов давомида терговчилар томонидан зўрланган ва оқибатда, у икки ой руҳий касалликлар шифохонасида даволанган. Абдусаматга кўра, терговчи Азиз Умархонов опа-сингилларни ижтимоий хавфли жиноятчилар сифатида тасвирлаб, Ҳосиятнинг университетдан ҳайдалишини талаб қилувчи хат йўллаган.\nҚайд этамиз, Райҳон Соатова ва унинг икки синглиси Наргиза ва Ҳосият 2009 йил 9 май куни Тошкент шаҳар Мирзо Улуғбек тумани ИИБ ходимлари томонидан қўлга олинган. Ҳибсга олишга ва “Безорилик” моддаси бўйича жиноят иши очишга опа сингилларнинг қандайдир Наргиза Ашурматова билан жанжали сабаб бўлган. Кейинроқ суд уччала опа-сингилни турли муддатга озодикдан маҳрум этган.\nЗўрлик ишлатиб номусга тегиш тўғрисидаги хабарномадан сўнг “Эзгулик” ҳуқуқ ҳимоя жамиятининг раиси Васила Иноятова Тошкент шаҳар прокуратурасига расмий мурожаатнома йўллаб, медицина экспертизаси ўтказишни талаб қилган. Бироқ ҳуқуқ ҳимоячиларининг ушбу ҳаракатлари тескари натижа берди. Ўша куниёқ Тошкент шаҳар ИИББ терговчилари №1 аёллар турмасига келиб Райҳон Соатовага таҳдид қилдилар ва агар бўлган ҳодиса ҳақида гапиришдан тўхтамаса, унинг онаси ва акаси ҳам қамалиши мумкинлигини билдирдилар. Шундан кейин улар Райҳонни ҳеч кимга давоъим йўқ деган мазмунда тилхат ёздириб олдилар.\n“Эзгулик” ҳуқуқ ҳимоя жамиятининг маълумотига кўра, 2009 йил 17 декабрь куни Райҳон Соатова Тошкент вилояти Зангиота тумани марказий касалхонасининг туғруқхонасида муддатидан аввал кўзи ёриди. Ҳомиладорлик 29 ҳафта давом этди ва Райҳон жарроҳлик операцияси ёрдамида туғди. Шу вақт мобайнида Ўзбекистон ИИВ Жазони ижро этиш бошқармасининг милиция ходимлари касалхонанинг туғруқхона бўлимини қўриқладилар. Январь ойининг бошида ёш аёлни туғруқхонадан Зангиота туманидаги аёллар колониясига ўтказдилар.\nУшбу воқеалар оммавий ахборот воситаларида ёритилганидан кейин дунё бўйлаб кенг ёйилди.\nЎзбекистон турмаларида мунтазам равишда қўлланаётган жинсий зўрлашлар ва қийноқлар тўғрисида келиб тушаётган маълумотларни Бирлашган миллатлар ташкилоти (БМТ) текширмоқчи. Қийноқлар муаммоси бўйича БМТнинг махсус вакили Манфред Новакга (Manfred Nowak) кўра, турмалардаги қийноқлар Ўзбекистонда одатий ҳолга айланган.\nМанфред Новак жинсий зўрлик ҳолатини барча даражаларда текшириб кўриш лозимлиги ҳақида фикр билдирди. “Жинсий зўравонлик тўғрисидаги даъво аризаси ДНК анализи ёрдамида текшириб қўрилиши лозим. Нафақат зўравонликни содир этган милиция ходимларини, балки уларнинг раҳбарларини ҳам жавобгарликка тортиш керак. Жавобгарликка тортиш юқоригача етиб борганидан кейингина, шу каби ҳаракатларни йўқ қилишга қаратилган чоралар самарали бўла олади”, - деди Новак.\nУ мамлакатга келиб ушбу масалани текшириш учун Ўзбекистон ҳукуматидан таклиф олишга эришмоқчи. “Мен бир неча бор Ўзбекистон ҳукуматига бири-бирга зид келувчи ахборот олаётганим важидан ҳар бир конкрет ҳодисаларни ҳамда бошқа маълумотларни текшириш учун йўлга чиқишга тайёрлигим ҳақида маълум қилдим”, - деди Новак. Бироқ у шу чоққача таклиф олгани йўқ.


“ЁРИҚ КЎЗА БИЛАН СУВГА БОРМА...”\nЧоп этилди: 08 август 2017\nOldingi maqola ҚАШҚАДАРЁ: ИСТИҚЛОЛ НУРИДАН ЯШНАГАН ВОҲА\nKeyingi maqola ЭҲТИЁЖМАНД ОИЛАЛАРГА НАМУНАВИЙ УЙ-ЖОЙЛАР\nЁхуд конфет қоғозидаги тарғибот\nИнсон ҳаётда яшар экан, кўриб, эшитиб ёки ўқиб ўрганади. Атрофидаги воқеа-ҳодисалардан ибрат олади. Умри давомида яхшини ёмондан ажрата билади. Ўрта ёшдан ошганларда ўқиб, аёлларда эшитиб “юқтириш” устун турса, ёшлар кўпроқ кўрганига ишонади. Шу ўринда тарғибот деган тушунчанинг кўринишлари ҳам намоён бўлади. У қанчалик таъсирчан, одамларга яқин бўлса, шунча яхши. Яқинда кузатганим мени шу ҳақида ўйлашга ундади. Бу ўзига хос тарғибот усули эканлигига эътибор қаратдим.\nГап шундаки, “Ўзбекистонда ишлаб чиқарилган” ёрлиғи остида сотилаётган конфетлардан бирини очганимда қоғози ичидаги ёзувларга кўзим тушди. Эътибор бериб қарасам, бежирим ўрамнинг ички томонига ҳикматли сўзлар ёки ибратли мақол ёзилган. Бир неча конфет қоғозларини кўздан кечириб, ҳар қайси ўрамда бошқа-бошқа, халқимизнинг узоқ ўтмиши ва ҳаётий тажрибалари асосида йиғилган, асрлар силсиласида тобланган мақол ва ҳикматлар битилганидан бир янгилик топгандай бўлдим. Мана ёзувлардан бири:\n“Яхши бола — тўрга тортар,\nЁмон бола — гўрга”.\n“Қобил ўғил отга миндирар,\nНоқобил — отдан туширар”, деб битилган.\nҲаёт ҳақиқатлари, оқил хулосалар бўлар. Уларни ўқиган одам конфет қоғозини қўлда тутганча мушоҳада юритиши тайин. Ушбу жумлалар битилган қанд ўрамларини ахлат қутисига ташлаб юборишга ҳам шошилмайди.\nНавбатдаги конфетни очиб, ўрам ичидаги ёзувни ўқийман:\n“Текин топган мол ёмон,\nОхири қўймас омон”.\n“Ҳалолидан берсин”, дерди ҳар гал дастурхон бошида дуога қўл очган бобом. Бу гапнинг маъносини катта бўлганимда тушундим. Миллион-миллион пул топган, аммо бахт ва хотиржамликдан мосуво қўшним кўз олдимга келаверади.\nХуллас, ушбу ширинлик ана шу жиҳати билан эътиборимни тортди. Одамийлик тарғиботини эслатди менга у. Ахир, худди шундай маҳсулотни харид қилиб, уйида бола-чақаси билан тановул қилган ҳар бир юртдошим худди мен каби қоғоздаги ёзувларга кўзи тушади, ўқийди. Улар оилада маънавий суҳбатларга мавзу бўлади, ёшларнинг ақлини бойитишга, катталарни ортда қолган ҳаёт йўлига бир зум разм солишга ундайди.\nМен ҳам ўйлайман, Ғарб нафаси уфуриб турадиган кийим-кечаклар кўз ўнгимда гавдаланади. Уларга туширилган ёзув ва шаклларнинг мағзини кўпчилик бир кўришда чақолмайди. Ҳозирги зукко ёшлар уларни дарҳол изоҳлаб бера олади. Улар таърифига қулоқ тутиб, кийим-кечаклардаги ёзувларнинг аксариятида Ғарбча ҳаёт, “оммавий маданият” тарғиботи яширинганига ақлингиз етиб қолса, яхши. Аксинча тўғридан-тўғри ғайри одатни қабул қилишингиз ҳеч гап эмас. Агар ўша кийим-кечак чет элда ишлаб чиқарилган бўлса, тушуниш мумкиндир. Бироқ ўзимизда тайёрланганларида ҳам ўшандай “безак”лар ишлатилаётганига нима дейсиз?\nШу каби саволлар миямда ғужғон ўйнади. Конфет ишлаб чиқарувчи тадбиркорнинг топган усулидан нега бошқалар фойдаланмаяпти? Масалан, ўша кийим-кечак ишлаб чиқарувчилар. Тайёрлаган футболкасига “Фидойинг бўлгайман сени, Ўзбекистон!” деган шиорни туширса, мен боламга худди ўшанисини олиб берардим. Айниқса, ёшларимиз учун тикилаётган уст-бошларга уларни одоб-ахлоққа, ёмон қилиқлардан тийилишга чақирадиган, ота-онага, Ватанга, меҳнат қилишга ундовчи мақоллар ёки ҳикматли сўзларни ёзишса, бўлмайдими? Бўлади. Бу кўча-кўйда, жамоат жойларида одамлар одамларга улашаётган энг маъқул ва самарали маънавият тарғиботи бўларди.\nХуллас, тарғиботнинг бу каби усулларини кенгроқ ёйиш яхши самара беради, деб ўйлайман. Зеро, ўша конфет қоғозида ўқиган бир мақолимда айтилганидек, “ёриқ кўза билан сувга борма”слик, аксинча, ғояга қарши ғоя, жаҳолатга қарши маърифат, “оломон маданияти”га қарши эса оқиллик, донолик рамзи бўлмиш кўҳна битиклар билан курашган киши ютади.\n№ 094 (15319) 08.08.2017


20. Ҳайвонларнинг ҳақлари – Islom Nuri\n20. Ҳайвонларнинг ҳақлари\n«Ерда судралиб юрган ҳар бир жонивор, осмонда қанот қоқаётган ҳар бир қуш худди\nсизлар каби (Бизнинг қўл остимиздаги) жамоалардир. Китобда (яъни\nЛавҳул Маҳфузда) бирон нарсани қўймай (ёзганмиз). Кейин ҳаммалари\nПарвардигорлари даргоҳига тўпланадилар» (Анъом: 38).\n«Аллоҳ барча жониворни сувдан яратди. Улардан қорни билан (судралиб) юрадиганлари ҳам бор, икки оёқда юрадиганлари ҳам бор, тўрт (оёкда) юрадиганлари ҳам бордир. Аллоҳ Ўзи хоҳлаган нарсани яратади. Албатта Аллоҳ барча нарсага қодир» (Нур: 45).\n«Албатта сизлар учун чорва молларида хам ибрат бордир – Биз сизларни уларнинг қорнидаги сут билан суғорамиз, яна сизлар учун уларда (юнгларидан кийимлар тўқиш, миниш каби) кўп фойдалар бор, шунингдек улар(нинг гўшт-ёғлари)дан ейсизлар» (Муъминун: 21).\n«У зот яна сизлар учун иссиқ кийим ва (турли) манфаатлар бўлсин, деб чорва молларини ҳам яратдики, сизларнинг таом-озуқаларингиз улардан бўлур» (Наҳл: 5).\n«Ахир улар туянинг қандай яратилганига … (ибрат назари билан) боқмайдиларми?!» (Ғошия: 17).\n«У зот яна сизлар минишингиз учун зийнат қилиб отлар, хачирлар ва эшакларни (яратди). Яна сизлар (ҳали) билмайдиган нарсаларни ҳам яратур» (Наҳл: 8).\n«(Эй Муҳаммад соллаллоҳу алайҳи ва саллам), Аллоҳга осмонлар ва ердаги бор жонзот ҳам, (самода) саф тортган қушлар ҳам тасбеҳ айтиб — поклашини кўрмадингизми? Аниқки, (Аллоҳ) барчанинг дуою тасбеҳини билиб турур. Аллоҳ уларнинг қилаётган (барча) ишларини билувчидир» (Нур: 41).\n«Улар устларида (қанотларини) ёювчи бўлган ва йиққан ҳолда (учиб юрган) қушларни кўрмадиларми?! У (қуш)ларни ёлғиз Рахмонгина (самода) ушлаб турар! Албатта У барча нарсани кўриб турувчидир» (Мулк: 19).\n«То улар чумолилар водийсига етган вақтларида, бир чумоли: «Эй чумолилар, уяларингизга киринглар, яна Сулаймон ва унинг лашкарлари ўзлари сезмаган ҳолларида сизларни босиб-янчиб кетмасинлар», деган эди» (Намл: 18).\n«(Эй Муҳаммад), Парвардигорингиз асаларига ваҳий — амр қилди: «Тоғларга, дарахтларга ва (одамлар) қурадиган инларга уя солгин» (Наҳл: 68).\n«У қушларни кўздан кечириб (уларнинг орасида ҳудҳудга кўзи тушмагач): «Нега мен ҳудҳудни кўрмаяпман, балки у (мендан беизн) ғойиб бўлувчилардандир?! Албатта уни қаттиқ азоб билан азоблайман ё сўйиб юбораман ёки у менга (ўз узрини баён қилиб) очиқ ҳужжат келтиради», деди. Сўнг узоққа қолмай (ҳудҳуд келиб) деди: «Мен сен огоҳ бўлмаган нарсадан огоҳ бўлдим ва сенга Сабаъ (шаҳри) дан аниқ бир хабар келтирдим. Дарҳақиқат мен бир аёлни кўрдим. У уларнинг маликаси экан. Унга барча нарсадан ато этилган бўлиб, катта тахти ҳам бордир. Мен у ва унинг қавми Аллоҳни қўйиб, қуёшга сажда-ибодат қилаётганларини кўрдим». Шайтон уларга (қилаётган) амалларини чиройли кўрсатиб, уларни (Ҳақ) йўлдан тўсиб қўйгандир. Бас улар (то) Аллоҳга сажда қилмагунларича (Ҳақ йўлга) ҳидоят топмаслар. (Аллоҳ) осмонлар ва ердаги барча сирларни ошкор қиладиган ҳамда сизлар яширадиган ва ошкор қиладиган барча нарсаларни ҳам биладиган зотдир. «Аллоҳ — ҳеч қандай барҳақ илоҳ йўқ, магар Унинг Ўзигина ҳақдир. У улуғ арш эгасидир» (Намл: 20-26).\n«Уларнинг итлари эса олди оёқларини остонага ёзиб ётур» (Каҳф: 18).\nҲайвонларга раҳм-шафқат ва яхшилик қиладиган киши ҳақида\nШаддод ибн Авс розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Аллоҳ таоло ҳар бир нарсага яхшилик қилишни вожиб этди. Агар (бирор жонни) қатл қилсангизлар, қатлни чиройли ҳолда қилингиз! (Бирор жонлиқ) сўйсангиз, уни ҳам чиройли сўйингиз! (Сўйишдан олдин) пичоқларингизни ўткирлаб олинг ва жониворни қийнаб қўйманг» (Имом Муслим ривояти).\nАбдуллоҳ ибн Умар розияллоҳу анҳумодан ривоят қилинади: Расулуллоҳ соллаллоҳу алайҳи ва саллам пичоқларни ўткирлаб олишни ва жониворлар кўзидан яширишни буюрдилар, сизлардан бирингиз (бирор ҳайвонни) бўғизласа, уни тезлик билан амалга оширсин» (Аҳмад «Муснад»да ривоят қилган, шайх Шокир (8/134): «исноди саҳиҳ» деган).\nАбу Умома розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Кимда-ким сўйилаётган чумчуққа бўлса-да раҳм қилса, қиёмат куни Аллоҳ унга раҳм қилади» (Бухорий «Ал-адабул-муфрад»да ривоят қилган, Ас-силсилатус-саҳиҳа: 27).\nМуовия ибн Қуррадан ривоят қилинади, у отасидан ривоят қилади: Бир киши: «Ё Расулуллоҳ, мен қўй сўяман-у, унга раҳмим келади», деди. «Қўйга раҳм қилсанг, Аллоҳ сенга раҳм қилади», дедилар. (Бухорий «Ал-адабул-муфрад»да, Табароний, Аҳмад ва бошқалар ривоят қилган, Ас-силсилатус-саҳиҳа: 26).\nАнас ибн Молик розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Агар ер кўкаламзор бўлса, от-уловингиздан тушиб, унга ўт-ўландан бўлган ҳаққини беринглар. Агар қурғоқ ер бўлса, йўлда давом этинглар. Тунда йўл босинглар, чунки тунда ер қисқаради» (Таҳовий «Мушкил»да, Хатиб, Байҳақий ривоят қилган, Ас-силсилатус-саҳиҳа: 682).\nАнас ибн Молик розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Агар унумдор ердан юрсангиз, ҳайвонларга ҳаққини ёки насибасини беринглар. Унумсиз ердан юрсангиз, шитоб йўл босинглар. Тунда йўл юринглар, чунки тунда ер қисқаради. Дам олгани тўхтасангиз, йўл устига тўхтаманглар. Чунки, у ҳар турли жониворларнинг бошпанасидир» (Баззор, Байҳақий ривоялари, Ас-силсилатус-саҳиҳа: 1357).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Агар унумдор ерда сафар қилсангизлар, туяларга ҳаққини беринглар. Агар унумсиз ерда сафар қилсаларингиз, юришни тезлатинглар. Дам олишга тўхтамоқчи бўлсаларингиз, йўлдан четланинглар» (Саҳиҳ сунан Аби Довуд: 2239).\nСуроқа ибн Молик розияллоҳу анҳудан ривоят қилинади: Жиъирронада Расулуллоҳ соллаллоҳу алайҳи ва саллам ҳузурларига бордим, у кишидан нима сўрашни билмай: «Ё Расулуллоҳ, мен ҳовузимни тўлдириб қўйиб, от-уловим келиб сув ичишини кутиб тураман. Шунда (бошқа) ҳайвонлар келиб ундан ичиб кетади. Шу ишимда ҳам ажр борми?», деб сўрадим. (Ташналикдан) қовжираган ҳар бир жигар (яъни ҳар бир тирик жон)да сен учун ажр бор», дедилар (Ҳумайдий «Муснад»ида келтирган, Ас-силсилатус-саҳиҳа: 2152).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам: «Бир киши йўлда бораркан, қаттиқ ташна бўлди. Бир қудуқ топиб, унга тушди ва сувидан ичиб чиқди. Қараса, бир ит ташналикдан тилини осилтириб, тупроқ ялаб турибди. У: «Бу итга ҳам худди менга етгандек ташналик етибди» деди-да, қудуққа тушиб, маҳсисини тўлдириб сув олиб, уни тишлаганича тепага кўтарилди ва итни суғорди. Аллоҳ унинг бу ишидан мамнун бўлиб, гуноҳини мағфират қилди», дедилар. Саҳобалар: «Ё Расулуллоҳ, бизга ҳайвонлар хусусида ҳам ажр бўладими?» деб сўрадилар. «Ҳар бир қуримаган жигарда (яъни тирик жонда) ажр бор», дедилар (Муттафақун алайҳ).\nЧанқоқдан ўлаёзган бир ит қудуқ атрофида айланаётганини кўрган Бани Исроиллик бир фоҳиша аёл оёқ кийимини ечиб, унга сув олиб, итни суғорди. Шу иши сабабли уни мағфират қилинди» (Муттафақун алайҳ).\nМинҳол ибн Амрдан ривоят қилинади, у Яъло ибн Муррадан, у отасидан ривоят қилади: «Мен Расулуллоҳ соллаллоҳу алайҳи ва саллам билан ҳамсафар бўлдим, шунда у зотдан ажиб бир ишга гувоҳ бўлдим. Бир туя келиб, у зотнинг олдиларида турди. Унинг кўзларидан ёш оқаётганини кўриб, эгаларига одам юбордилар ва уларга: «Бу туянгиз нега сизлардан шикоят қиляпти?», дедилар. Улар: «Уни ишлатар эдик, қариб, ишдан қолгач, эртага сўйиб юборамиз деб келишган эдик», дейишди. Шунда Расулуллоҳ соллаллоҳу алайҳи ва саллам: «Сўйманглар, туяларга қўшиб қўйинглар, бирга юраверсин», дедилар (Ҳоким «Мустадрак»да келтириб: «исноди саҳиҳ» деган, Заҳабий унга қўшилган, Ас-силсилатус-саҳиҳа: 485).\nЯҳё ибн Саиддан ривоят қилинади: Расулуллоҳ соллаллоҳу алайҳи ва саллам отларининг юзини ридолари билан силаётганини кўриб, бунинг сабаби сўралди. Шунда у зот: «Бугун тунда менга отлар ҳақида танбеҳ берилди», дедилар (Молик «Муватто»да ривоят қилган, Ас-силсилатус-саҳиҳа: 3187).\nҲайвонларга азоб бериш, уларга тоқатидан ортиқ ишларни юклаш ва уларни нотўғри ишлатишдан қайтариқлар\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Юкларни туяларнинг орқароғига ортинглар, чунки, қўл (олд оёқлар) муаллақ, оёқ эса маҳкамдир» (Абул Қосим ибн Ал-Жарроҳ “Амолий” да келтирган, Ас-силсилатус-саҳиҳа: 1130)\nАнас розияллоҳу анҳудан ривоят қилинади: «Биз (сафарда эканимизда) бирон манзилга қўнсак, то юкларни тушириб олмагунча нафл намозлар ўқишни бошламас эдик» (Саҳиҳ сунан Аби Довуд: 2224).\nЖобир розияллоҳу анҳудан ривоят қилинади: Расулуллоҳ соллаллоҳу алайҳи ва салламнинг олдиларидан юзига куйдириб тамға босилган бир эшакни олиб ўтдилар. Шунда у зот: «Мен ҳайвонларнинг юзига тамға босган ёки уларнинг юзига урган кишини лаънатлаганимдан бехабарсизларми?!», дедилар ва бундай қилишдан қайтардилар (Саҳиҳ сунан Аби Довуд: 2235).\nАбдуллоҳ ибн Умар розияллоҳу анҳумодан ривоят қилинади: Расулуллоҳ соллаллоҳу алайҳи ва саллам пичоқларни ўткирлаб олишни ва жониворлар кўзидан яширишни буюрдилар, сизлардан бирингиз (бирор ҳайвонни) бўғизласа, уни тезлик билан амалга оширсин» (Аҳмад «Муснад»да ривоят қилган, Ас-силсилатус-саҳиҳа: 3130).\nАнас розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Бу жониворларни саломат ҳолида мининглар, саломат ҳолида бўшатинглар, уларни курси қилиб олманглар» (Ҳоким, Байҳақий, Аҳмад ривоятлари, Ас-силсилатус-саҳиҳа: 21).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Уловларингиз устини минбарга айлантириб олишдан сақланингиз! Чунки, Аллоҳ таоло уларни сизларга жонларингиз қийналиб зўр-базўр (машаққат билан) етадиган юртларга сизларни етказиб қўйишлари учун бўйсундириб қўйди. Сизлар учун ерни яратиб қўйди, ҳожатларингизни унинг устида адо этингиз» (Саҳиҳ сунан Аби Довуд: 2238).\nСаҳл ибн Ҳанзалия розияллоҳу анҳудан ривоят қилинади: Расулуллоҳ соллаллоҳу алайҳи ва саллам қорни (ичига кириб) белига етган бир туянинг олдидан ўтиб қолиб: «Бу тилсиз жониворлар ҳаққида Аллоҳдан қўрқинглар, уларни яроқли ҳолида мининглар, яроқли ҳолида (сўйиб) енглар», дедилар (Саҳиҳ сунан Аби Довуд: 2221).\nАбдуллоҳ ибн Жаъфар розияллоҳу анҳудан ривоят қилинади: Набий соллаллоҳу алайҳи ва саллам ансорлардан бирининг боғига кирдилар. Шунда бир туя Набий соллаллоҳу алайҳи ва салламни кўриб ингради ва кўзларидан ёш оқди. Набий соллаллоҳу алайҳи ва саллам унинг ёнига бориб кўз ёшини артдилар, шунда у инграшдан тўхтади. Сўнг у зот: «Бу туянинг эгаси ким? Кимнинг туяси бу?», дедилар. Бир ансорий йигит келиб: «Меники, ё Расулуллоҳ», деди. «Аллоҳ сенга бўйсундириб қўйган бу жонивор ҳаққида Аллоҳдан қўрқмайсанми? Бу менга сенинг озор беришинг ва қийнашингдан шикоят қилди», дедилар (Саҳиҳ сунан Аби Довуд: 2222).\nИбн Аббос розияллоҳу анҳумодан ривоят қилинади: Расулуллоҳ соллаллоҳу алайҳи ва саллам бир кишининг ёнидан ўтдилар. У бир қўйнинг бўйнига оёғини қўйиб туриб, пичоғини ўткирлар, қўй эса унга жовдираб қараб турар эди. Шунда у зот: «Илгарироқ (ўткирлаб олсанг) бўлмасмиди?! Бу жониворни икки марта ўлдирмоқчимисан?!», дедилар (Табароний «Кабир»да ва бошқалар ривоят қилган, Ас-силсилатус-саҳиҳа: 24).\nБир ривоятда: «Уни бир неча бор ўлдирмоқчимисан?! Пичоғингни уни ерга ёткизмасдан олдин ўткирлаб олсанг бўлмасмиди?!», дедилар (Ҳоким «Мустадрак»да келтирган ва «Бухорий шартига кўра саҳиҳ» деган, Заҳабий унга қўшилган).\nАбдуллоҳ ибн Умар розияллоҳу анҳумодан ривоят қилинади: Расулуллоҳ соллаллоҳу алайҳи ва саллам айтдилар: «Бир аёл бир мушукни ўлгунча қамаб қўйиб, шуни деб азобланди ва шу мушук туфайли дўзахга кирди. Унга ўзи ҳам овқату сув бермади, ердаги ҳашаротлардан егани қўйиб ҳам юбормади», дедилар (Муттафақун алайҳ).\nАсмо бинти Абу Бакр розияллоҳу анҳодан ривоят қилинади: Набий соллаллоҳу алайҳи ва саллам кусуф (кун тутилиш) намози ўқидилар. … (Намоздан) сўнг ортларига бурилиб, шундай дедилар: «Жаннат менга жуда яқин келди, ҳатто агар журъат қилганимда эди, сизларга унинг (меваси) шингилларидан бир шингил келтирган бўлардим. Дўзах ҳам менга жуда яқин келди, ҳатто мен: «Эй Роббим, мен ҳам шу (дўзахий)лар билан биргаманми?» дедим. Қарасам, бир аёлни бир мушук тирнамоқда экан. «Бу аёлга нима бўлган?» деб сўрадим. «У мушукни очдан ўлгунича қамаб қўйган. Ўзи ҳам овқат бермаган, ердаги ҳашаротлардан егани қўйиб ҳам юбормаган», дейилди» (Имом Бухорий ривояти).\nАбуд-Дардо розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Агар ҳайвонларга қилган муомалангизлар кечирилса эди, кўп гуноҳларингиз кечирилган бўларди» (Аҳмад ривояти, Ас-силсилатус-саҳиҳа: 514).\nСавода ибн ар-Рабиъ розияллоҳу анҳудан ривоят қилинади: Расулуллоҳ соллаллоҳу алайҳи ва саллам ҳузурларига борган эдим, менга бир неча туя берилишга буюрдилар, сўнг менга: «Болаларингга айт, туя ва чорваларининг елинига қўл текизишдан (яъни уларни соғишдан) олдин тирноқларини олсинлар. Уларга яна айтгинки, ҳайвонларнинг болаларини эмизсинлар, болалари озғин-заиф ҳолда ёшига етмасин», дедилар (Бухорий «Ат-тарих»да ривоят қилган, Ас-силсилатус-саҳиҳа: 1936).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Бирортангиз, қўйми, туями сотмоқчи бўлса, унинг сутини елинига тўпламасин» (Саҳиҳ сунан ан-Насоий: 4178).\nАбдуллоҳ ибн Масъуд розияллоҳу анҳудан ривоят қилинади: Расулуллоҳ соллаллоҳу алайҳи ва саллам бир манзилда тўхтаганларида бир киши ҳуммаранинг (яъни, қизил тусли кичик қушнинг) инидан тухумини олди, шунда қуш безовталаниб Расулуллоҳ соллаллоҳу алайҳи ва салламнинг бошлари устида айлана бошлади. У зот: «Қай бирингиз бунинг тухумини олди?», деб сўрадилар. Бир киши: «Мен олдим, ё Расулуллоҳ», деди. «Қайтариб жойига қўй», дедилар унга раҳмлари келиб (Саҳиҳул-адабил-муфрад: 295).\nАбдуллоҳ ибн Масъуд розияллоҳу анҳудан яна бир ривоятда: Биз Расулуллоҳ соллаллоҳу алайҳи ва саллам билан сафарда бирга эдик. У зот бир ҳожат билан кетдилар. Шунда биз иккита полапони бор бир ҳуммарани кўриб қолиб, унинг полапонларини олиб қўйдик. Шунда у ербағирлаб уча бошлади. Расулуллоҳ соллаллоҳу алайҳи ва саллам келгач: «Ким буни боласини олиб қўйиб қийнади? Боласини қайтариб беринглар!», дедилар. Бир жойда чумолилар маконига ўт қўйиб юборганимизни кўриб: «Ким бунга ўт қўйди?!», дедилар. «Биз», дедик. «Ўтнинг Раббидан (яъни Аллоҳ таолодан) бошқа ҳеч ким ўт билан азоб беришга ҳақли эмас», дедилар (Саҳиҳ сунан Аби Довуд: 2329).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Пайғамбарлардан бир пайғамбарни чумоли чақиб олганида унинг буйруғи билан чумолилар диёрига ўт қўйиб юборилди. Шунда Аллоҳ таоло унга ваҳий қилдики: «Битта чумоли чақиб олгани учун тасбеҳ айтиб турадиган бутун бошли умматни қириб ташладингми?!» (Муттафақун алайҳ).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Пайғамбарлардан бири бир дарахт остига қўнганида уни чумоли чақиб олди. Шунда унинг буйруғи билан чумолилар маконини дарахт остидан чиқарилиб, ёқиб юборилди. Шундан сўнг Аллоҳ таоло унга ваҳий қилди: «Битта (ўша чаққан) чумолининг ўзини ўлдирсанг бўлмасмиди?!» (Муслим ривояти).\nҲасандан ривоят қилинган ҳадисда: «Пайғамбарлардан бири бир дарахт остига тушди. Шунда уни чумоли чақиб олди. Унинг буйруғи билан чумолилар ини ичидаги чумолилари билан ёқиб юборилди. Шунда Аллоҳ таоло: «Битта чумолини ўлдирсанг кифоя қилмасмиди?!», деб ваҳий қилди (Саҳиҳ сунан ан-Насоий: 4066).\nАбдуллоҳ ибн Аббос розияллоҳу анҳумодан ривоят қилинади: Расулуллоҳ соллаллоҳу алайҳи ва саллам тўртта жонзотни: чумолини, асаларини, ҳудҳуд (попишак)ни ва сурод (яъни бош ва тумшуғи катта, қанотлари узун, ярми қора, ярми оқ рангли қуш)ни ўлдиришдан қайтардилар (Саҳиҳ сунан Аби Довуд: 4387).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам сурод, қурбақа, чумоли ва ҳудҳудни ўлдиришдан қайтардилар (Саҳиҳ сунан Ибн Можа: 2608).\nҲишом ибн Зайддан ривоят қилинади: Анас розияллоҳу анҳу билан бирга Ҳакам ибн Айюбникига кирдик. Шунда у киши бир товуқни боғлаб қўйиб, унга қараб ўқ отаётган болаларни – ёки йигитларни – кўрдилар ва: «Расулуллоҳ соллаллоҳу алайҳи ва саллам жониворларни тириклай нишон қилишдан қайтарганлар», дедилар (Муттафақун алайҳ).\nАбдуллоҳ ибн Умар розияллоҳу анҳу Яҳё ибн Саидникига кирдилар. Бир бола бир товуқни боғлаб қўйиб, унга ўқ отаётган экан. Ибн Умар бориб, товуқни бўшатиб юбордилар ва: «Болаларингизни мана бу қушни ўлимга нишон қилишдан тийиб қўйинглар. Чунки, мен Набий соллаллоҳу алайҳи ва салламнинг жонзотларни ўлимга тириклай нишон қилишдан қайтарганларини эшитганман», дедилар (Муттафақун алайҳ).\nСаид ибн Жубайр раҳимаҳуллоҳ айтади: Ибн Умар розияллоҳу анҳумо бир товуқни нишон қилиб, унга ўқ отаётган кишилар ёнидан ўтиб қолдилар. Улар Ибн Умарни кўриб, тарқалиб кетишди. Шунда Ибн Умар: «Буни ким қилди?! Расулуллоҳ соллаллоҳу алайҳи ва саллам бундай қилган кишини лаънатлаганлар», дедилар (Муттафақун алайҳ).\nБир ривоятда: «Расулуллоҳ соллаллоҳу алайҳи ва саллам жониворни мусла қилган (яъни тириклай ҳолида бирон аъзосини кесган) одамни лаънатлаганлар» (Муттафақун алайҳ).\nАбдуллоҳ ибн Жаъфар розияллоҳу анҳудан ривоят қилинади: Расулуллоҳ соллаллоҳу алайҳи ва саллам бир қўчқорга камон ўқи узаётган кишиларни кўриб, буни кариҳ кўрдилар ва: «Ҳайвонларни мусла қилманглар», дедилар (Саҳиҳ сунан ан-Насоий: 4137).\nАсарларда келадики, Мусаййиб ибн Дордан ривоят қилинади, у киши айтади: «Мен Умар ибн Хаттоб розияллоҳу анҳунинг бир туякашни урганини ва: «Нега туянгга тоқатидан ортиқча юк юклайсан?!», деганини кўрганман».\nОсим ибн Убайдуллоҳ ибн Осим ибн Умар ибн Хаттобдан ривоят қилинади: Бир киши бир қўйни сўйиш учун ушлаб олиб, пичоғини ўткирлаганида Умар розияллоҳу анҳу уни дарра билан урдилар ва: «(Тирик) жонга азоб берасанми?! Бу ишингни буни ушламасингдан аввал қилсанг бўлмасмиди?!», дедилар.\nМуҳаммад ибн Сийриндан ривоят қилинади: Умар розияллоҳу анҳу бир кишининг бир қўйни сўйиш учун судраб кетаётганини кўриб, уни дарра билан урдилар ва: «Уни ўлимга чиройли олиб бор, қуриб кетгур», дедилар.\nВаҳб ибн Кайсондан ривоят қилинади: Ибн Умар розияллоҳу анҳумо қўйларнинг ифлос бир жойда турганини кўрдилар, ундан кўра яхшироқ бир жой борлигини кўриб: «Ҳой чўпон, уларни буёққа ўтказ. Чунки, мен Расулуллоҳ соллаллоҳу алайҳи ва салламнинг: «Ҳар бир роъий (чўпон, бошлиқ) ўз раиятидан масъул», деганларини эшитганман», дедилар.\nМуовия ибн Қуррадан ривоят қилинади: Абуд-Дардо розияллоҳу анҳунинг «Дамун» исмли бир туяси бор эди. Уни сўраб келганларга: «Унга фақат мана шунча юк ортинглар, чунки у бундан ортиғини кўтаролмайди», дердилар. Вафотлари яқинлашганда: «Эй Дамун, эртага Раббимнинг ҳузурида менга қарши даъвогар бўлмагин. Чунки, мен сенга кучинг етадигандан ортиқча юк юкламас эдим», дедилар.\nАбу Усмон ас-Сақафийдан ривоят қилинади: Умар ибн Абдулазизнинг ғуломи хачирини ишлатиб, ҳар куни бир дирҳам олиб келарди. Бир куни у бир ярим дирҳам олиб келди. «Нима бўлди?» деб сўраганларида: «Бозор чаққон бўлди» (яъни омадим юришди), деб жавоб берди. «Йўқ, аслида сен хачирни қийнагансан, энди унга уч кун дам бер!», деб буюрдилар.\n Маълумингиз бўлсинки, ҳайвонот олами барча турлари билан, қушлар синфи бўлсин, қуруқликда яшовчи ҳайвонлар бўлсин, сувда ва денгизлар тубида ҳаёт кечирувчи жониворлар бўлсин, улар ҳам худди инсонлар каби ўзига хос уммат бўлиб, ўз тартиб-қоидалари, одатлари, ўзларига хос тиллари, ҳаёт йўллари бўлади. Уларда ҳам ҳис қилиш, яхши кўриш, ёмон кўриш, аламланиш каби ҳис-туйғулар бўлади, ҳаётдаги ўз вазифасини адо қилишига имкон берадиган табиий фаҳм билан фаҳмлайди. Улар беҳуда-бекор яратилган эмаслар, улар билан ҳаёт мукаммаллашади, ҳаловатли ва гўзал бўлади. Улар фаҳм-идрок борасида бир-бирларидан фарқ қилишади. Барчаларига Аллоҳ таолони ёлғиз билиш ва Унга ибодат қилиш табиати ўрнатилган. Уларнинг ҳаммаси мўмин ва муваҳҳид бўлишади, Аллоҳга истиғфор айтишади, дуо қилишади, тасбеҳ ва ҳамду-санолар айтишади. Аллоҳ таоло айтади: «Етти осмон, ер ва улардаги бор жонзот (Аллоҳга тасбеҳ айтар, яъни Уни) поклар. Мавжуд бўлган барча нарса ҳамду сано айтиш билан У зотни поклар. Лекин сизлар (эй инсонлар), уларнинг тасбеҳ айтишларини — поклашларини англамассизлар. Дарҳақиқат, У Ҳалийм ва мағфиратли бўлган зотдир» (Исро: 44). Шу жиҳатдан олганда ақл ва фикрлаш неъматига, ихтиёр эркинлигига эга бўлгани ҳолда Аллоҳ таолонинг тавҳиди ва ибодатидан юз ўгирган кофир ва мушриклардан кўра ҳайвонот олами яхшироқ ва афзалроқдир. Аллоҳ таоло айтади: «Биз жин ва инсдан кўпларини жаҳаннам учун яратганимиз муҳаққақдир. Уларнинг диллари бору англай олмайдилар, кўзлари бору кўра олмайдилар, қулоқлари бору эшитмайдилар. Улар чорвалар кабидирлар, йўқ, улар (беақл, бефаҳмликда) чорвалардан ҳам баттардирлар. Ана ўшалар ғафлатда қолган кимсалардир» (Аъроф: 179). Яна айтади: «Ёки сиз уларнинг кўпларига (ҳақ сўзни) тинглай оладилар ё англай оладилар деб ўйлайсизми?! (Ундоқ эмас, зеро) улар ҳеч нарса эмаслар, магар чорва ҳайвонлари кабидирлар. Йўқ, улар янада йўлдан озганроқ кимсалардир!» (Фурқон: 44). Бу ва шу каби маънолар Аллоҳнинг изни билан қуйида ҳайвонларнинг инсон устидаги ҳақлари хусусида зикр қилинадиган шаръий далиллар тўпламидан воқиф бўлиш асносида яна-да очиқроқ намоён бўлади. Бу эса сиздан атрофингизда бор бўлган, ҳаётда сиз дуч келадиган ҳайвонот оламига нисбатан катта масъулият ва раҳм-шафқат билан муомала қилишни тақозо қилади.\n Агар биз шу ҳудҳуднинг тилини тушунадиган кишилардан бўлганимизда эди, у тавҳид, ақида тўғрисида замонамиздаги анча-мунча мулла ва даъватчиларга муаллим ва насиҳатчи бўлишга яраган бўлур эди.\n Чунки, пичоқларни кўздан яширмаслик сўйиладиган ҳайвонни қўрқитади ва сўйилишдан олдин унга озор беради. Бўғизлашнинг афзали – жониворнинг бўғзига пичоқни бир марта тортишдир. Қайта-қайта пичоқ тортган сари ҳайвонга яхшилик қилиш маъносидан шунчалар узоқлашилади ва бунда у учун шунча азоб бўлади.\n «От-уловингиздан тушинглар», яъни,миниб бораётган туя, от, эшак каби уловинигиздан тушиб, унга ўт-ўлан еб, дам олишига имкон беринглар. Агар ўт-ўлан унмаган, сувсиз қуруқ ердан ўтиб бораётган бўлсангиз, йўлингизда давом этинглар, уловингизга у ерда дам берманглар, чунки у ўт-ўландан бўлган ҳаққидан маҳрум бўлади.\n Ҳадисдан маълум бўладики, яхшиликлар ёмонликларни, шу жумладан гуноҳи кабираларни ҳам кетказар экан. Айтишларича, яхшиликнинг катталиги ва қуввати миқдорига қараб, унинг Аллоҳнинг изни билан ёмонликларни кетказишдаги таъсири ҳам кучли бўлади.\n Яъни, то туя ва бошқа ҳайвонлар устидан юкларни тушириб, уларга дам бермасдан туриб чошгоҳ ва бошқа нафл намозлар ўқишга турмас эдик.\n Яъни, уларни сафар ва ҳожатларингиздан ташқари пайтларда ҳам устларига ўтириб олиб, гаплашиб ўтирадиган ўтирғичлар қилиб олманглар, бундай ўтиришлар учун ер ўзи кифоя қилади.\n Қўйнинг кўзида пичоқни ўткирлаётган одам уни икки марта ўлдирган, яъни ҳали сўйилмасидан туриб, ўлим азобини тотишига мажбур қилган бўлади. Бу эса жониворларга нисбатан раҳм-шафқат ва яхшилик жумласидан бўлмайди. Шунинг учун ҳам бундай қилишдан қайтарилган.\nЖониворларни сўйишдаги хато одатлардан бири, мен ўзим Суданда гувоҳ бўлганим ҳолатки, кушхонада бир неча киши сўйиладиган бир ҳўкизнинг бошига йўғон таёқлар билан то у беҳуш бўлиб йиқилгунича уришади, шундан кейингина уни бўғизлашади. Бу жуда золимона ва раҳмсиз услуб бўлиб, ҳайвонларга яхшилик ва раҳм-шафқат қилишга буюрувчи Ислом таълимотларига зиддир. Қолаверса, ҳўкиз ҳали сўйилмасидан туриб, калтаклар зарбиданоқ жон таслим қилиши ҳам мумкинки, унда унинг гўшти ҳаром ва ўлимтикка айланади. Мусулмонлар бундай хато одатлардан огоҳланишлари ва унга эътиборсиз қарамасликлари лозим. Ҳайвонлар меҳр-шафқатга лойиқдир.\n Яъни, агар Аллоҳ таоло одамзотнинг ҳайвонлар ҳаққига қилаётган қосирликларини ва уларга етказадиган озорларини кечириб юборса, кўп нарсаларни кечириб юборган бўларди.\n Яъни, бир неча кун соғмай қўйиб, харидор уни серсут экан деб ўйлаши учун елинини шиширмасин. Қолаверса, сутни соғмай, елинда қўйиш жониворнинг ўзига ҳам озор етказади.\n Шу каби ҳадислардан ўлимга ҳукм этилган кишини ҳозирда одат бўлганидек отиб ўлдиришнинг ҳаромлиги маълум бўлади, чунки бу тирик кишини нишонга олиш бўлади. Набий соллаллоҳу алайҳи ва саллам юқоридаги ҳадисда ўтганидек бундан қайтарганлар, «Саҳиҳ Муслим» ва бошқаларда келадики, «Жони бор нарсани нишон қилманглар», деганлар.\n Шайх Албоний «Ас-силсилатус-саҳиҳа»да (1/37) юқоридаги асарларни зикр қилганидан сўнг айтади: «Булар мен ҳозирча воқиф бўлган асарларнинг баъзилари бўлиб, улар аввалги мусулмонларнинг Набий соллаллоҳу алайҳи ва салламнинг ҳайвонларга раҳм-шафқат қилиш борасидаги кўрсатмаларига нақадар амал қилганликларини кўрсатади. Аслида, бундай мисоллар жуда кўп бўлиб, булар денгиздан бир томчи, холос. Мана шулардан ҳам маълум бўладики, инсонлар учун ҳайвонларга меҳр-шафқат кўрсатиш асос-тушунчасини биринчи бўлиб Ислом тузиб берган, айримлар ўйлаганидек бу асос оврўпаликлар ихтироси эмас, балки буни улар аввалги мусулмонлардан ўрганиб, сўнг уни кенгайтириб, чиройли тартиб-қоидаларга солишган ва давлатлари ҳам уни қонун сифатида қабул қилиб, ҳозирда ҳайвонларга раҳм-шафқат қилиш уларнинг асосий белгиларига айланиб қолди. Ислом давлатларидан бирон давлатда бу каби қонун-қоидаларга кўзи тушмагач, жоҳил одамлар буни ғарбликларга хос ишлардан деб кўрадиган бўлиб қолди. Аслида, мусулмонлар бунга ҳақлироқ эдилар» (иқтибос тугади).\nАгар шайх Албоний ислом давлатлари деб атаган бу давлатлар фақат ҳайвонларнинг ҳақ-ҳуқуқларини топташ ва уларга зулм қилишгагина чекланганларида иш анча енгил ва мусибат хийла оз бўлган бўларди. Бироқ, уларнинг инсон ҳуқуқларини поймол қилишлари, уларни қўпол равишда топташлари ва инсонларга нисбатан қўллаётган зулмлари олдида ҳайвонлар ҳуқуқларини бузишлари ҳеч нарса бўлмай қолди. Шунинг учун ҳам бу давлатлар қолоқлик, камбағаллик, жаҳолат, хорлик, тубанлик, ўзгаларга қарамлик жиҳатидан мисли кўрилмаган даражага етдилар. Бошқарув, раҳбарлик ва хилофат яна қайтадан мусулмонлар қўлига ўтиши учун моддий, иқтисодий ва саноат йўналишида бошқалардан юксалиш ва рақобатлашишдан, дунёвий тараққиётда илғорликка эришишдан олдин улар энг аввало амалда ва татбиқан бошқа халқ ва миллатлардан инсонларга нисбатан адолат, раҳм-шафқат, меҳр-мурувватда юқори даражага кўтарилишлари лозим бўлади. Чунки, Аллоҳ таолонинг қонунияти шуки, У ер юзига ҳукмронликни адолатга боғлиқ қилиб қўйди, адолат қилувчилар ва адолат билан ҳукм қилувчиларни – агарчи улар мусулмон бўлмасалар ҳам – ўзгалардан устун ва ғолиб бўлувчи қилди.\nБиз ўзгаларда бўлмаган улкан ва бой ахлоқий, маърифий ва маданий меросга\nэгамиз. Лекин, ҳаётга татбиқ қилинмас ва амалда қўлланилмас экан, уларнинг ҳеч\nқандай қиймати ва асари бўлмайди. Аллоҳ таоло айтади: «Эй мўминлар, сизлар\nнега ўзларингиз қилмайдиган нарсани айтасизлар?! Сизларнинг ўзларингиз\nқилмайдиган ишни (қиламиз, деб) айтишларингиз Оллоҳ наздида ўта манфур\n(ишдир)» (Саф: 2,3). Биз ушбу улкан ва бой меросимизнинг ўзини\nйўқотибгина қолмасдан, балки унга бўлган ҳурмат-эҳтиромни ҳам йўқотдик, унга\nамал қилсак бошқалар нима деркин, деб хижолат бўлиб турадиган бўлиб қолдик!\nИззат ва шарафимиз қайтиб келиши учун, умматнинг дунё халқлари ичидаги ҳайбати\nва обрў-эътибори қайтиб келиши учун энг аввало мазкур маданий-маърифий меросга\nбўлган эҳтиром ва унга амал қилишимиз қайтиши лозим. Акс ҳолда, биз ўзимиз\nэгаллаб турган хорлик, хўрлик ва қолоқлик даражасидан кўтарилишни умид қилмасак\nҳам бўлади. Зотан, биз Аллоҳ таоло Ислом дини билан азиз қилган халқмиз, агар\nиззатни Ислом динидан бошқасидан истасак, Аллоҳ бизни хор қилади!


Ўзбекистонлик Жасурбек Яхшибоев “Реал-Мадрид” дарвозасига тарихий гол урди\n24 октябр 2021, Тошкент вақти: 23:31\nЖасур Яхшибоев (ўнгдан биринчи, қора кийимда) Чемпионлар лигасида Максим Шацкихдан кейин гол урган иккинчи ўзбекистонлик бўлди.\nМолдованинг айримачи Приднестровье минтақасига қарашли “Шериф Тирасполь” футбол жамоаси 29 сентябрга ўтар кечаси Мадриддаги “Сантьяго Бернабеу” стадионида ўтказилган ўйинда “Реал-Мадрид” жамоасини 2:1 ҳисобида мағлуб этиб, Чемпионлар лигаси тарихидаги энг ажабтовур ғалабани қўлга киритди.\n“Реал-Мадрид” дарвозасига биринчи голни ўйиннинг биринчи тайми 25-дақиқасида ўзбекистонлик Жасурбек Яхшибоев киритди. Ўйиннинг 65-дақиқасида эса “Реал-Мадрид” ўйинчиси Карим Бензема пенальтидан “Шериф Тирасполь” дарвозасига гол уриб, ҳисобни тенглаштирди. Иккинчи голни эса “Реал-Мадрид” дарвозасига Себастьен Тилль ўйиннинг 89-дақиқасида урди.\n“Шериф Тирасполь” Чемпионлар лигаси тарихидаги сенсациялардан бири бўлди. Молдова жамоаси илк бор бу каби муваффақиятга эришмоқда.\nЖасур Яхшибоев Чемпионлар лигасида Максим Шацкихдан кейин гол урган иккинчи ўзбекистонлик бўлди. Киевнинг “Динамо” клубида тўп сурган ўзбекистонлик Максим Шацких 2006 йилда “Реал”га гол уриб, ўйин ҳисобини 2:2 натижага етиштирган эди.\nЖасур Яхшибоев 2020 йилда Беларуснинг “Шахтер” жамоаси футболчиси бўлган. 2021 йил февралида у Польшанинг “Легия” жамоаси билан икки йиллик шартнома имзолаган. Бироқ 2021 йилнинг августидан у “Шериф Тирасполь” жамоасида ўйнай бошлаган.\nЖасур Яхшибоев 1997 йилнинг 24 июнида Тошкент вилояти Чиноз шаҳрида туғилган. Тошкентдаги “Пахтакор” клуби тарбияланувчиси бўлган.


Райҳон хола, Насиба эса она бўлди! » Ўзбекистон янгиликлари – Zamin.uz\n27-05-2016 | 19:42\nZAMIN.UZ / Маданият / 27 Май 2016 года1 443\nРайҳон хола, Насиба эса она бўлди!\nБугун Ўзбекистонда хизмат кўрсатган артист Райҳон Ғаниеванинг хонадонида бахтли ҳодиса юз берди. Унинг синглиси Насиба қиз фарзандли бўлди. Чақалоққа Латифа деб исм қўйишди, деб ёзмоқда "Даракчи" нашри.Райҳон ва Насиба бу бахтли ҳодиса ҳақида Инстаграмдаги саҳифаларида хабар қолдиришди. Райҳон синглисини табриклаб, унга қуйидаги тилакларни йўллади:“Мени жоним, сени чин қалбдан табриклайман. Сен она бўлдинг. Оллоҳим сенга ва бизнинг кичкина маликамизга соғлик ва бахт ато этсин. Сени жуда яхши кўраман!”Фурсатдан фойдаланиб, таҳририятимиз номидан опа-сингилларни бу бахтли сана билан муборакбод этиб қоламиз!\nЎқишни тавсия қиламиз Райҳон дам олиш кунларини фарзандларига бағишлади(Фото)\n12:33 / 23-05-2016\nЎзбекистонда хизмат кўрсатган артист Ҳосила Раҳимова буви бўлди\nРайҳон: «Қўшниларим фарзандларимнинг юзини кўрсатиш ҳақида илтимос қилмайди»\n11:57 / 12-02-2015\nЙигитали Мамажонов: Райҳон хоҳлаганича бахтли ҳаётни бера олмадим\n17:27 / 11-02-2015


ПИЁЗНИ ҚАЧОН, ҚАНДАЙ ТАРТИБДА ЭККАН МАЪҚУЛ? » Навоий вилояти қишлоқ ва сув хўжалиги бошқармаси\nБош саҳифа » Мева ва сабзавотга оид тавсиялар » ПИЁЗНИ ҚАЧОН, ҚАНДАЙ ТАРТИБДА ЭККАН МАЪҚУЛ?\n20-03-2015, 11:28 | Мева ва сабзавотга оид тавсиялар\nШу кунларда деҳқонларимиз ернинг оби-тобига қараб пиёз экишмоқда. Хўш, бизнинг иқлим шароитимизда пиёзнинг қайси навларини эккан маъқул? Парваришда нималарга эътибор қаратиш лозим?\n-Пиёз биологик хусусиятига кўра совуққа чидамли бўлиб, уни қиш пайтларида ҳам экиш мумкин. Унинг "Испанский 313" нави уруғи январь ойининг ўртасида экилганда бош пиёз ҳосили гектарига 318 центнерни, февралда экилганда эса 304 центнерни ташкил этиши тажрибаларда аниқланган. Худди шу нав уруғи март ойининг бошида экилганда ҳосилдорлик 275 центнерга етади. Бошқа навларда ҳам ана шу жараён кузатилади. Кўринадики, пиёз экишда мақбул муддатни тўғри танлаш ўта муҳим. Яъни ҳосил мўл бўлиши кўп жиҳатдан унинг қачон экилишига боғлиқ.\nДемак бу экинни январь ойининг ўртасида эккан деҳқон ҳар томонлама ютади. Таъкидлаш керакки, уруғ экилган майдон устига гўнг сепиб қўйилиши лозим. Лекин суғорилмайди. Бундай ҳолатда уруғ эрта баҳорда бир текис униб чиқади. Ҳаво ҳарорати кўтарилгунга қадар илдизлари тупроқнинг намли қатламларига етиб боради ва ўзини-ўзи нам билан таъминлайди. Шунингдек, пиёз қанча кўп суғорилса, шунча чучук бўлади. Бу тадбир меъёрида амалга оширилганда эса аччиқлиги ошиб, пиёзлик хусусияти ҳам ортади. Пиёз баҳорда экилганда ўрта ҳисобда 20 кундан сўнг униб чиқади. Бироқ майсалар жуда секин ривожланиб, униб чиқиши ва биринчи барг ҳосил қилиши ўртасидаги вақт камида 15 кунни ташкил этади.\nПиёз уруғи 3 даража ҳароратда униб чиқади. Демак юқорида айтилган муддатда экилган уруғнинг униб чиқиши февраль ойининг ўртасига тўғри келади. Чунки ушбу кезларда ҳут кириб, ер қизий бошлайди. Бундай майсалар ўта кучли совуққа ҳам чидамли бўлади. Пиёзни қишда экишнинг яна бир афзаллиги шундаки, ҳосил мўл бўлиши учун эрта баҳоргача ўсимликда етарлича яшил барг шаклланиши лозим. Яшил барглар куннинг ёруғлик даври 10-15 соат бўлганда яхши шаклланади. Баҳорда экилган пиёзда эса барг массаси ҳосил қилиш жараёни куннинг 15-18 соатлик даврларига тўғри келиб, ҳосилдорлик кескин пасайиб кетади.\nОдатда пиёз 3-4 кундан 15 кунгача гуллайди. Эртачи экилганда унинг гуллаш даври ҳам мақбул муддатга тўғри келади. Яна бир жиҳат: пиёзда аччиқ фитонцидлар бўлганлиги сабабли уни эрта баҳорда тўсатдан содир бўладиган совуқлардан сақлаш учун плёнка билан ёпишга ҳожат йўқ. Январь ойида экилган пиёз июнда пишиб, тайёр бўлади.\nПиёзни қачон ва қандай тартибда экишда гап кўп. Ҳозир уни экишнинг айни вақти. Юқорида кайд этилганларга амал қилиб уруғ сочган кам бўлмайди. Аксинча бой бўлади. Ҳеч бўлмаганда томорқанинг 1 сотихига эртачи пиёз эккан хонадон соҳибининг эса тўрвахалта кўтариб бозорма-бозор юришига ҳожат қолмайди. Рўзғордан йил бўйи сифатли пиёз аримайди. Бунинг учун нима керак? Озгина ҳафсала, меҳнат ва бир чимдим меҳр.\nБободеҳқонларимиз жорий йилда сабзавот, полиз ва картошка экинлари ҳосилдорлигини...\nЎзбекистонда сабзавот экинлари орасида экиладиган ер майдони жиҳатидаи пиёз...


Афғонистонда Эрон ва Покистондан келган 2 нафар сиёсий қочқин ҳалок бўлди\nEtilaatroz манбаларига таяниб хабар беришича, эронлик Саид Холедий Бағлон вилоятида ўлдирилган. У Афғонистон фуқаролигига эга бўлиб, узоқ вақт Кобулда яшаб, уч кун олдин дафн этилган.\nEtilaatrozнинг ўзи сиёсий сабабларга кўра Эронни тарк этган қочқин манбаси қотилликларни ошкор қилишни ва БМТнинг Инсон ҳуқуқлари бўйича Олий комиссари эътиборига ҳавола этишни талаб қилмоқда - Афғонистоннинг қўшнилари бошпана топган рақибларини йўқ қилиш билан банд.\nЯна бир ҳолат - покистонлик Разик Мандайи, миллати балуж, хавфсизлик хизматлари таъқибидан қочиб Афғонистонга қочиб кетган. Айнан улар унинг қотиллигида айбланмоқда, чунки Покистонда Мандайи Балуч сепаратистик гуруҳининг раҳбари ҳисобланган.\nКиритилди: 08:09 27.01.2022. Ўқилди: 1638 марта. Фикрлар сони: 0 та.\n"Реал" ЕЧЛ ғолиблиги учун қанча ишлаб олганини биласиз...


Мусулмон давлатлари пойтахти аҳоли энг зич яшайдиган шаҳарлар бўлади - Hidoyat.uz\nАсосий саҳифа Янгиликлар Дунё янгиликлари Мусулмон давлатлари пойтахти аҳоли энг зич яшайдиган шаҳарлар бўлади\n2035 йилга келиб Индонезия пойтахти Жакарта дунёдаги аҳоли энг зич яшайдиган шаҳарга айланади. Oxford Economics илмий-тадқиқот инстититути экспертлари шундай тахмин қилмоқда. Оксфорд иқтисодчиларининг илмий тахминларига кўра, 2035 йилга келиб Жакарта аҳолиси 38 миллионга етади. Экспертлар иккинчи ўринга Токио чиқади, унинг аҳолиси 37,8 миллион бўлади, демоқдалар. Учинчи ўринга эса Хитойнинг Чунцин шаҳри 32,2 миллион аҳолиси билан даъвогарлик қилади.\nИқтисодий масалаларда энг кучли иқтисодиёт билан Нью-Йорк биринчи ўринда бўлади, ундан кейинги ўринларни эса Токио ва Лос-Анжелес эгаллайди.


3 Май 12:31\nБрюссел 2020 йилдан буён ўтказган терговига асосан, электроника гиганти рақобатчиларнинг Apple Pay тизимига, хусусан, контактсиз тўловлар учун смартфонларда қўлланиладиган NFC (Near-Field Communication) технологиясига киришини чекламоқда. Натижада, ушбу рақобатчилар ўз қурилмаларида керакли аппарат ва дастурий таъминотни ололмайдилар.\n«Бошқаларни ўйиндан четлатиш орқали, Apple ўзининг Apple Pay ҳамёнларини рақобатдан адолатсиз ҳимоя қилди», - деди Европа Комиссияси вице-президенти Маргрете Вестагер. «Бу хатти-ҳаракат ҳукмронликни суиистеъмол қилишдир, бу бизнинг қоидаларимизга кўра ноқонунийдир».\nМонополияга қарши иш Apple телефон ишлаб чиқарувчисига катта миқдорда жарима солиши ва Apple компаниясини NFC чип технологиясини рақобатчиларга очишга мажбур қилиши мумкин.\nЎз навбатида, Apple шундай деди: «Apple Pay Европа истеъмолчилари учун мавжуд бўлган кўплаб тўлов опцияларидан бири холос. Бу саноатнинг энг юқори махфийлик ва хавфсизлик стандартларини белгилаш билан бирга NFCга тенг киришни таъминлайди». Компания Европа комиссияси билан ҳамкорликни давом эттиришини қўшимча қилди.\nСўнгги ҳафталарда Европа Иттифоқи рақамли хизматлар тўғрисидаги қонунни қабул қилиш йўлида муҳим қадам ташлади. У, бошқа нарсалар қатори, дунёдаги энг йирик технология компанияларининг савдолашиш имкониятларини чеклаш учун ишлаб чиқилган.


Англияда шундай қиммат телевизион шартномалар борки, чемпионатнинг қолдирилган ўйинлари учун лига 750 млн фунт миқдоридаги зарар кўриши мумкин. Албатта, бу ҳолатда энг катта йўқотиш «Ливерпуль» ҳиссасига тўғри келади. «Қизиллар» нафақат молиявий томондан балки 30 йил давомида кутилган чемпионликдан ҳам қуруқ қолишлари мумкин. Юрген Клоппнинг «Ливерпул»ини ҳеч ким тўхтата олмаётган бир пайтда, COVID-19 корнавируси жамоага «қаршилик» кўрсата олди. Бундай шароитда футбол ҳақида гапиришнинг ўзи нотўғри, аммо мерсисайдликлар чемпионликни талаб қилиш ҳуқуқига эгалар. Агар чемпионат тўхтатилмаганда, жамоа шундоқ ҳам бунга эришган бўларди. Яна бошқа бир жиҳат борки, Клопп шогирдлари бундан мамнун бўлишлари аниқ. Гап шундаки, жамоа февраль ойида жуда ёмон ўйин намойиш этди. Чемпионатдаги биринчи мағлубият ва Чемпионлар Лигасидаги мувафаққиятсизлик пайтида танаффус айни муддао бўлган бўлса, ажаб эмас.\nПойтахт клублари мавсумни мувафаққиятсиз ўтказишмоқда, «Челси»нинг нисбатан яхшироқ натижалирига қарамай, қолган икки совриндор клуб ўз ўйинлари билан мақтана олмайди. Бунга сабаб улар мусобақа жадвалининг ўртасида боришмоқда. «Арсенал» ва «Тоттенҳэм» учун бу натижани омадсизлик, деб ҳисоблаш мумкин. Трансферларга кўп пул сарфлаган пойтахтнинг яна бир жамоаси «Вест Ҳэм» бунданда ёмонроқ натижа кўрсатмоқда. Жамоа хавфли зонада жойлашган. «Уотфорд» ва «Борнмут»дан фақатгина киритилган голлар эвазига устун бўлиб турибди.\nБилол Норқобилов таржимаси.


17:00 / 29.05.2019\n- Ҳа, - деб жавоб беради ўша учрашув қаҳрамонларидан бири Мишель Платини, - бу ғалаба ҳақида эслаб туриш лозим, умуман унутмаслик керак. Шундагина бу каби кўнгилсизликларнинг олди олиниши мумкин.\nЎйин бошланмасданоқ рақиб ишқибозлар ўртасида кичик тўқнашувлар бошланди. Безорилар гуруҳи ювелир магазини ойналарини синдиришди ва 10 миллион франкка тенг бўлган бойликларни олиб чиқиб кетишди. Ҳеч қандай полициядан дарак йўқ. Маҳаллий органлар максимал даражада сабрни намойиш этади.\nЎйин пайтидаги ўзаро тўқнашувнинг олдини олиш мақсадида, икки жамоа фанатларини ажратиб турадиган алоҳида трибуна ташкил қилинганди. Бу секторга фақат маҳаллий ишқибозлар киритилиши кўзга тутилганди. Айнан шу сектор ўйин бошланмасданоқ ишқибозлар билан тўлади. Стадион ҳодимлари хатога йўл қўядилар ва бу секторга жуда кўп бельгиялик ишқибозлардан ташқари, жуда кўп италиялик эмигрантларни, яъни «Ювентус» мухлисларини ҳам киритиб юборадилар. Ҳатто туринлик ишқибозлар ҳам негадир ушбу сектордан жой олишларига шароит яратилади.\nЎйин бошланишига яқин трибунанинг асосий қисмини ташкил этган «қизил либослилар» ҳам бу секторга қандайдир йўллар билан кириб оладилар. Бундан ташқари, айнан ўша секторга туташган, стадионнинг X, Z ва Y секторлари энг арзон ҳисобланиб, ўриндиқлари йўқ, ўйинни тик турган ҳолда томоша қилишга мўлжалланган эди. Табиийки, бу секторлар ҳам асосан инглиз фанатлари билан тўлганди. Ўйин бошланишига 45 минут қолганда, фанатлар секторлар орасидаги тўсиқларни синдиришни бошлайдилар ва айнан хавфсизлик учун белгиланган трибуна тўқнашувлар марказига айланади.\nЭйзел фожиасига 33 йил: Аслида қандай бўлганди


22 октябрь, 2020, 11:44\nРақиб ҳам маълум...\nПрофессионал боксда фаолият юритиб, 5 та серияли ғалабадан сўнг, фаолиятида 4 йил танаффус бўлган юртдошимиз Ботирали Мамажонов яна рингга қайтмоқда. У 20 ноябрь куни АҚШнинг Флорида штатида ташкил этилаётган жанг оқшомида, биринчи оғир вазн тоифасида рингга кўтарилади. Унинг рақиби америкалик Ламар Харрис (9-21-4, 5 КО) бўлади.\nБиз ҳамюртимиз билан боғланиб, ушбу жанг ва фаолиятига оид фикрлари билан қизиқдик...\n- Энди, фаолиятни яна тиклашга қарор қилдик. Промоутер Ланк Кинг ушбу жангимни ташкил қилиб бермоқда. Нафақат мени, умуман, ушбу жанг кечасини Кинг ва Флойд Мейвезер иккиси ҳамкорликда ўтказмоқда. Қизиғи, дебют жангимни ҳам ушбу промоутер орқали амалга оширгандим. Ланк Кингнинг "Lank the king and lank" промоутерлик компанияси билан шартнома имзоладим. Янада аниқроқ қилиб айтсак, бир йилда тўртта жангга шартнома қилдик. Икки жангимдан сўнг, учинчиси жиддий рақиб ва ундан кейин янада муҳим тўқнашувларни амалга ошириб беришга ваъда берди. Насиб қилса, яхши натижалар қайд этишга ҳаракат қиламиз.\nМаълумот учун, Ботирали Мамажонов сўнги жангини 2016 йил 14 октябрда ўтказиб, Ларри Харрисни техник нокаут билан мағлуб этганди.\nДевин Хэйни ва Юриоркис Гамбоа ўртасидаги жанг тўлиқ давом этди